“Isteri Ini Amanah Allah, Untuk Kita Pimpin & Bimbing Masuk Syurga. Bukan Kita Suka Kita Jaga, Tak Suka Ceraikan.” Deep Perkongsian Ebit Lew Ni!

Sedih pilu menangis sangat bila terbaca kisah sesiapa ceraikan isteri untuk berkahwin lain.

Cuba bayangkan kita diuji mak ayah kita bercerai kini. Apa perasaan kita. Jika kita dah tua ini rasa begitu. Bagaimana satu hari nanti anak yang tak tahu apa-apa itu nak faham. Hadiah paling mahal ibubapa kepada anaknya ialah didikan agama dan contoh kasih sayang keduanya.

Demikian perkongsian Ebit Lew dalam facebooknya.

Saya berdoa Allah selamatkan rumahtangga ini semua rumahtangga kita semua. Janganlah bina mahligai bahagia atas tangisan air mata isteri yang kita nikahi dan cintai serta tangisan anak-anak. Selalu dakwah anak muda di jalanan dan wajah anak sedih di sekolah-sekolah. Maaf sangat, selalu bila saya jumpa dari keluarga yang bercerai berai. Buat yang telah diuji teruskanlah kuat yer. Kita ada Allah. Jadikanlah musibah itu buat kita dekat dengan Allah.

Semoga Allah selamatkan kita semua dari hati yang mati. Hidupkan jiwa kami semua dengan takwa. Doakan yang baik jer untuk semua.

Satu jer nak cakap untuk ingatan diri sendiri dan semua. Isteri ini amanah Allah. Untuk kita pimpin dan bimbing masuk syurga. Bukan kita suka kita jaga. Tak suka ceraikan. Lainlah beliau ada lelaki lain. Kita mulia dan manusia sebaik-baik kejadian..kita sayang kerana Allah..walau banyak kekurangan kita tampung dan bina sama-sama untuk redha Allah. Lihat isteri…kenangkanlah ibu kita..kenangkan anak perempuan kita..kenangkanlah..

Saya ingat seorang kawan saya baru kahwin jumpa ustaz. Ustaz, isteri saya baik, rajin,solehah, semua kerja rumah dia buat,senyum jer..sempurna..bestkan ustaz?

Ustaz jawab secara berfikir. Isteri kamu ahli syurga insyaAllah..tapi kamu belum lagi. Kamu mungkin masuk neraka..

Kenapa pula ustaz. Dah semua isteri kamu buat. Kamu buat apa? Dah kahwin terus nak jadi raja. Muda-muda dah malas.

Bahagia itu bila kita yang memberi. Bukan tuntut hak dari pasangan..dalam kata lain saling bantu membantu dan bertolak ansur..

Pernah ada seorang suami jumpa saya. Dia nak ceraikan isterinya. Dalam perjalanan nak bercerai. Masing-masing tak nampak baik satu sama lain. Allah sayang dia uji kita. Carilah niat awal kita kahwin. Kita kahwin nak dapat redha Allah. Bimbing dan pimpin masuk syurga. Kahwin bukan untuk dapat apa yang kita nak tapi tunaikan apa yang Allah nak..nikah itu amanah Allah.

Tapi ustaz,isteri saya degil. Malas. Tak pernah nak ambil hati saya. Tak layan saya. Selalu tolak saya….dia senaraikan buruk isteri dia..

Abang kan ketua keluarga. Ada bawa isteri belajar agama? Ada buat Taklim rumah? Ada solat tahajud sama-sama? Ada doakan isteri setiap malam? Ada baca Al-Quran sama-sama? Ada mengorat pujuk dia dekat dengan Allah..wah abang,dulu cantik lawa menawan sexy semualah. Eh, tiba-tiba hari ni baru sedar segala kekurangan pasangan. Kurang saya di mana? Dah lama-lama baru cakap tipu jer semua tu? Doa pada Allah, dan tanya diri kita sebenarnya apa kita nak dalam hidup kita? Cubalah tanya?

Semua takde ustaz..sekurang-kurang abang dah buat semua tu jika masih tak berubah barulah fikir yang lain-lain. Ini tak pernah bawa berada di jalan Allah pun lagi..

Baik ustaz..

Dia bawa isteri datang keluargasunnah. Sehari dalam keluargasunnah. Lepas tu bawa isteri 3 hari belajar iman. Mula buat taklim rumah. Mula makan dalam dulang berjemaah. Mula sama-sama dekat diri pada Allah..Didik isteri anak solat..bagi masa untuk keluarga..

Jumpa saya semula kata,ustaz hidup kami dah bahagia. Baru saya rasa kahwin setelah sekian lama. Kalau tahu dari mula kahwin ajak belajar agama. Belajar iman. Dekat pada Allah. Makan suap-suap. Kerana sunnah semua ajaib..Ajaibkan ustaz..

Wanita ini boleh jadi paling lembut dan menyejukkan membahagiakan. Wanita juga boleh jadi paling keras dan teramat menyakitkan.

Suami tak boleh ler jadi macam wanita juga nak menangis dan menjerit tak tentu pasal. Mereka melengkapkan kita. Sebab tu kita lelaki. Sebab tu kita lelaki..Dalam AlQuran kata ‘ArRijal’ Ar Rijal..Ar Rijal..Allah puji ‘lelaki’. Tugas kita bertenang dan pimpin isteri kita kerana Allah sampai syurga.Selamatkan diri kamu dan ahli keluarga kamu dari api neraka…Memang lelaki dijadikan ketua maksudnya memimpin. Wanita ialah tunjang utama keluarga..Dakwah dengan kasih sayang dan kelembutan pujuk rayu. Malam menangis di depan Allah. Al-Quran puji pengorbanan wanita dan Islam sangat menjaga hak wanita. Setiap lelaki dilahirkan dari perut seorang ibu..

Pohon doakan oktober nanti saya akan pusing semua negeri buat program keluargasunnah untuk yang bujang dan yang dah lama kahwin. Semoga menjadi asbab kebaikan dan hidayah-ebitlew


Balu Arwah Abam Tidak Anggap Keputusan Mahkamah Perlu Dibanggakan

“Saya tidak anggap ia sesuatu yang perlu dibanggakan.”

Balu Allahyarham Abam Bocey, Siti Norhidayah Mohd Ali menerima dengan terbuka keputusan Mahkamah Tinggi di sini, hari ini yang menolak rayuan adik iparnya, Ali Puteh.

Rayuan itu dibuat Ali atau nama sebenarnya Syed Ali Mubarak Syed Mohd Ridzuan dan tiga ahli keluarga bagi mengetepikan keputusan Mahkamah Sesyen yang memerintahkan mereka membayar ganti rugi RM60,000 kepada Siti Norhidayah kerana memfitnah, dua tahun lalu.

Tidak menganggap ia sesuatu yang perlu dibanggakan, Siti Norhidayah, 30, berkata, dia sebolehnya enggan mengulas panjang lagi perkara itu.

“Selepas dimaklumkan perkara ini oleh peguam, saya terima dengan terbuka. Kalau boleh saya tak nak ulas panjang lagi.

“Biarpun rayuan pihak sana ditolak mahkamah, saya tak anggap ia sesuatu yang perlu dibanggakan. Apapun, saya tetap nak mengucapkan terima kasih kepada semua (pihak) yang sentiasa mendoakan saya dan anak.”

Memetik laporan Harian Metro, dalam prosiding hari ini, Pesuruhjaya Kehakiman Datuk Ahmad Shahrir Mohd Salleh menolak rayuan Ali Puteh dan tiga ahli keluarganya untuk mengetepikan keputusan Mahkamah Sesyen, Februari lalu,

Ahmad Shahrir turut menolak rayuan Ali Puteh dan tiga ahli keluarganya untuk mengetepikan keputusan mahkamah sama yang menolak tuntutan samannya terhadap usahawan kosmetik, Datuk Seri Aliff Syukri Kamarzaman dan Siti Nor Hidayah.

Saman itu berhubung satu temu bual yang disiarkan secara langsung menerusi akaun Youtube Aliff Syukri.

Sementara itu, rayuan Norhidayah untuk menaikkan jumlah ganti rugi yang diperintahkan Mahkamah Sesyen selepas membenarkan tuntutan samannya, turut ditolak.

Sumber: Harian Metro


“Suami Limited.” Netizen Sebak Doa Suami ‘Struggle’ Bagi Hadiah Gelang Emas Pada Isteri.

Pasangan suami isteri yang saling melengkapi antara satu sama lain sentiasa berusaha untuk menbahagiakan pasangannya.

Biarpun ‘struggle’ dalam kehidupan, namun hati tetap untuk memberikan kegembiraan buat pasangan.

Demi menghargai isterinya, suaminya menyimpan duit selama setahun tanpa pengetahuannya untuk membelikan hadiah.

Malah kata-kata suaminya ketika memakaikan gelang di tangannya mengundang sebak.

“Happy birthday ibu. Dimurahkan rezeki. Semoga berjaya dalam bidang perniagaan. Sambil mencari rezeki, menjaga anak.

“Terima kasih jaga makan minum abah. Abah simpan duit selama setahun untuk hadiah ibu.”

Meninjau di ruangan komen, rata-rata netizen meluahkan perkara yang sama, sebak melihat kasih sayang ikhlas seorang suami yang menghargai isterinya yang menguruskan rumahtangga.

Apa yang pasti, tidak kiralah hadiah apa jua, yang penting sikap suami yang tahu menghargai isteri yang setia bersama ketika susah dan senang.


Bila Peranakan Jatuh, Isteri Jangan Buat Main-Main, 5 Kesan Buruk Patut Wanita Tahu!

Proses berpantang selalu dipandang mudah oleh sesetengah wanita terutama wanita muda dan moden. Biarlah cara hidup kita moden asalkan rutin yang satu ini dijaga. Bukan itu siapa, tapi untuk diri kita sendiri terutama pada masa hadapan.

Wanita disarankan untuk berpantang sehingga enam bulan bagi memastikan mereka benar-benar cukup kuat dalaman dan luaran. Mungkin sesetengah wanita merasakan tempoh berpantang selama 44 hari itu sudah mencukupi.

Luka mungkin telah sembuh namun yang perlu anda tahu, kekuatan lama terutama kesihatan rahim dan sebagainya mengambil masa untuk dipulihkan.

Apa yang perlu anda tahu, peranakan yang tidak sihat, jatuh dan sebagainya mengundang banyak risiko dan kesihatan pada diri. Disebabkan itulah semua wanita perlu ambil tahu dan menjaga kesihatan diri sendiri.

Berikut merupakan kesan buruk akibat peranakan jatuh. Anda perlu tahu apabila mengalami masalah ini.

Gangguan Kencing
Wanita yang mengalami masalah peranakan jatuh atau prolapse selalunya berdepan dengan masalah kencing yang pelbagai. Ada sesetengah kes yang kerap kencing tetapi ada juga yang sukar untuk kencing. Namun kes yang seringkali terjadi bilamana wanita gagal mengawal kencing terutama ketika batuk, bersih atau ketawa. Ini serius!

Gangguan Hubungan Intim
Apabila peranakan jatuh, faraj akan mengalami kelonggaran dan otot di sekelilingnya akan turut terjejas. Hal ini mengakibatkan kenikmatan hubungan intim menjadi terganggu.

Sakit Pinggang
Masalah peranakan jatuh juga akan membuatkan seluruh kawasan pada bahagian bawah merasa sakit terutama selepas berjalan atau berdiri terlalu lama. Malah kesan daripada itu juga akan membuatkan sakit di bahagian pinggang.

Rahim Terkeluar
Untuk kes yang teruk, ada segelintir wanita yang rahimnya telah terkeluar dan ini menyebabkan kesakitan yang serius. Selain rasa sakit dan tidak selesa, ada juga kes yang terkeluar hingga terkena pada permukaan seluar dalam dan ini pastinya menyakitkan.

Jangkitan Virus
Bukan itu sahaja malah jika rahim terkeluar, mereka cenderung dijangkiti kuman di kawasan ini dan mengakibatkan berlakunya keputihan dan pengeluaran lendir yang banyak. Ini sudah semestinya buat wanita rasa tidak selesa dan terdedah kepada risiko
jangkitan lain.

Petua Elak Rahim Jatuh

* Kena berpantang dengan betul dan jangan sekali meninggalkan rutin berpantang seperti bertungku, berbengkung dan menjaga pemakanan
dengan tepat.

* Bertungku juga kena ada cara yang tepat supaya rahim cepat kecut dan pulih dengan segera.

* Harus berpantang makan dan elakkan daripada mengambil makanan yang dilarang. Ini sangat penting untuk segera sembuh dan menjaga
setiap urat.

* Ketika berpantang dan selepas tempoh berpantang (sekurangnya enam bulan), elakkan sama sekali mengangkat barang yang berat.

* Ambil makanan yang berkhasiat untuk kesihatan dalaman tubuh disamping membekalkan susu yang lebih hebat buat bayi.

* Pastikan set ubat-ubatan untuk dalaman wanita diambil setiap hari sehingga tempoh berpantang tamat. Mengambilnya untuk tempoh
yang lama selepas itu amat digalakkan.

* Senaman kegel jangan diabaikan kerana ia mampu melatih otot-otot pelvik dan kawasan sekitarnya.


‘Orang Tengok Kejam, Hanya Ada Anak Aje Faham.’ Momen ‘Mak-Mak’ Emma Maembong  Raih Perhatian

‘Orang Tengok Kejam, Hanya Ada Aje Faham.’ Momen ‘Mak-Mak’ Emma Maembong Raih Perhatian

Bila ada anak tentu pelbagai ragam yang bakal ibu ayah akan hadapi. Boleh pening kepala dibuatnya. Bagi yang pertama kali bergelar ibu bapa pastiknya terkejut dan teruja dengan peel anak.

Begitulah yang dilalui oleh pelakon cantik, Emma Maembong yang berkongsi momen ‘mak-mak’ yang dilalui setelah bergelar ibu.

Menerusi video terbaharu yang dimuat naik di Instagram miliknya, telah meraih perhatian ramai apabila anaknya tidak mahu berjalan di pasaraya.

Ekoran tidak mahu berjalan, emma dan suami dengan bersahaja mengheret anaknya  Shariq Gabriel.

Begitulah anak-anak ketika sedanga membesar. Pelbagai peel yang harus ibu bapa hadapi dalam tempoh pertumbesaran mereka.

“bila anak buat perangai taknak jalan tApI kita tak nak biasa kan dukung sbb 24 jam nAk dukung taknak jalan tapi last-LAST  dia menang jUgAk haih.”

“kita kalah bAwAk stroller pon dia nAk duduk time tido kalau tak dia lari mesti byk makmak dah lalui benda ni kan.”

AKUI BAHAYA, EMMA  DAN SUAMI MENGALAH!

Mengakui caranya boleh mengundang kecederaan kepada anaknya, lantaran itu tidak mengambil masa yang lama,  dia dan suaminya akhirnya mengalah dengan mendukung anak kesayangannya. Memberi respon kepada persoalan daripada netizen mengenai tindakan kepada cahayamatanya itu.

HANYA MAK-MAK FAHAM

Sementelaah itu, netizen juga mengakui momen itu turut melalui situasi yang sama. Kata mereka walaupun ia kelihatan kejam, namun hanya mak-mak sahaja yang memahami situasi yang dialami oleh emma dan suami.


Suntikan Vitamin C Bukan Berkesan Untuk Cantik, Tapi Bahayakan Nyawa. Dr Ni Dedah Faktanya!

Pemahaman ramai antara kita, kalau nak cantik, kulit putih gebu dan kekal awet muda,  lain tidak bukan adalah dengan mengambil suntikan vitamin C. Adakah ianya benar dan tidak membahayakan?

Jadi sebelum ibu buat sebarang keputusan yang kononnya ingin memikat suami dengan kecantikan wajah yang putih melepak,  elok dengar dulu perkongsian doktor ini yang seakan geram dan kesal dengan perbuatan yang tidak bertanggungjawab oleh sesetengah pihak yang hanya mahu mengaut keuntungan dengan menawarkan suntikan vitamin C.

Tidak dengan itu, malah ramai pula wanita di luar sana yang tercari-cari perhidmatan tersebut dan sanggup membahayakan diri demi untuk cantik dengan mengambil suntikan vitamin C.

Oleh itu, jom fahami apa yang ingin disampaikan oleh Doktor Rusyainie Ramli ini berkenaan suntikan nak cantik di akaun fbnya. Semoga perkongsian ini memberi manfaat untuk ibu-ibu lebih tahu bahaya suntikan vitamin c ini, kawal juga anak-anak gadis kita agar tidak terpedaya dengan helah cantik dengan suntikan vitamin C ini.

SUNTIKAN NAK CANTIK

Akak ni dah tak tahu macam mana nak bebel dengan nada sebaik malaikat bab yang memudaratkan macam suntikan Vitamin C ni. Akak tak sanggup tengok betapa ada makhluk yang mampu meraih pendapatan begini punya besar dek sebab adik-adik yang kemaruk nak rupa macam artis. Terkejut dot com bila akak tengok dia ada dekat 100000 pengikut di FB.

1. Suntikan Vitamin C DIHARAMKAN di negara kita. Doktor perubatan yang bertauliah dan berdaftar pun boleh ditarik lesen amalan kalau bagi suntikan Vitamin C. Tengok gambar tu, yang buat bisnes ni bukan pengamal perubatan pun. Kalau ini bukan kerja dajal, nak panggil apa?

2. Tak ada kajian klinikal yang menunjukkan suntikan Vitamin C boleh kasi kulit kita ni jadi elastik atau jadi putih melepak macam mayat. TAK ADA. Campur la Vitamin C dengan Glutathion atau Kolagen pun, tak ada bukti boleh jadi anti kedutan atau anti penuaan kulit. Akak serius tak faham. Yang adik-adik ni takut sangat jadi tua kenapa? Tu kan lumrah hidup. Cetek sangat definisi cantik adik-adik ni.

3. Adik-adik cucuk Vitamin C tu tahu ke bahan tu selamat ke tak. Dahlah diseludup masuk ke negara kita. Sepatah haram pun kita tak faham apa tertulis kat vial suntikan tu. Ada kontaminasi ke tak. Berani mati punya kerja ni adik-adik.

4. Akak nak tambah lagi. Mana adik-adik tahu, sakan nak buat suntikan Vitamin C, elok masuk saja ubat, boleh gerenti ke tak kena alahan teruk?

Ni keadaan kita panggil reaksi anafilaksis. Bermakna, dengan suntikan tu tadi, sistem immunisasi badan bertindak menghasilkan bahan-bahan kimia kompleks yang boleh buat tekanan darah turun mendadak dan saluran udara jadi sempit malah boleh tertutup terus. Habis tu macam mana nak bernafas? Bahagian badan seperti mata, mulut, lidah pun boleh bengkak dan kulit jadi merah seperti kena gegata. Ni memang kes kecemasan sebab nyawa menjadi taruhan.

Bayangkan kes macam tu terjadi kat rumah, kat hotel atau kat mana-mana yang adik buat suntikan tu. Tak ada kemudahan perubatan. Ya Allah. Seram sejuk akak bila difikirkan.

5. Masa tengah buat prosedur cucuk tu, macam mana kalau ada gelembung udara yang tak dikeluarkan betul-betul dari aparatus tiub intravena? Gelembung udara akan masuk ikut saluran darah vena yang disuntik tu, elok lah kalau kena air embolism. Tulah sebenar-benarnya masuk angin ikut saluran darah dan ini kes cari nahas. Kena pergi hospital segera ok sebab bahaya sangat.

6. Tu belum kira bab potensi jangkitan kuman yang boleh terjadi dari prosedur yang belum tentu ikut piawaian aseptik yang ditetapkan. Adik-adik, tukang cucuk ni main bedal saja sebenarnya. Sebab dia tidak pernah ada latihan formal pun kan. Kalau tengok cara dia letak plaster kat branula tu pun akak tahu dia tu ilmunya dalam perubatan kat tahap mana.

Akak dah jalankan tanggungjawab akak bila akak dah laporkan pada KKM di emel aduanproduk@moh.gov.my. Dah lah tu adik-adik, insaf la. Jangan sengaja ditempa pintu malapetaka tu. Hina sangat kot berkulit gelap sampai sanggup ambil risiko. Tak terjangkau pemikiran tahap taksub adik-adik.


Trauma Pernah Kena Rompak, Sikap Bibik Bersungguh Lindungi Anak Majikan.

Trauma Pernah Kena Rompak, Sikap Bibik Bersungguh Lindungi Anak Majikan Buat Netizen Sebak.

Trauma mengakibatkan  seseorang itu berasa rasa cemas dan ketakutan. Kejadian yang menimpa akan menyebabkan perasaan panik.

Tular baru-baru ini video seorang bibik dalam keadaan panik sedang mendukung seorang kanak-kanak.

Rupanya situasi begitu akibat trauma yang dialami bibik wanita berkenaan setelah sebelum ini rumahnya dimasuki perompak.

“Bukan senang nak move on bila pernah berhadapan dengan perompaK bersenjata.  Pedang diletakkan di lehar bibik. Pistol di acu di kepala bibik.”

VIDEO

NETIZEN RESPECT CARA BIBIK

Meninjau di ruangan komen rata-rata meluahkan rasa  respect kepada bibik yang masih melakukan tugasnya menjaga keselamatan anak majikannya walaupun dalam ketakutan.

Malah ada juga yang sebak melihat bibik yang masih trauma akibat kejadian rompakan berkenaan.

Antara komen dari netizen:

“aku respect bibik yg MCM ni..dlm keadaan MCM ni dye masih jaga keselamatan ank majikan..tanggungjwabnya..keselamatan ank majikan no 1.”

“Bibik ni Keja bukan kerana duit je..dia buat mcam family dia.”

“Saya sedih tgk bibik tu. Mana nak cari bibik yg baik mcm ni. Dia bawak amanah dia sekali walau takut.”

“sejuta dlm satu dpt bibik mcm ni.. dia dh anggap majikan mcm family sendiri.”

“pembantu rumah mcm nie mmg baik laaa ..buat mcm family dia sndiri .. semoga dilindungi Allah selalu ..”


“Muka Melayu Cakap Pelat, Tak Naklah Begitu.” Noor Nabila & Sharnaaz Sepakat Didik Jebat Ayden Guna Bahasa Melayu!

Sedih melihat situasi kanak-kanak yang tidak boleh bertutur dalam bahasa Malaysia dengan baik, Noor Nabila enggan situasi berkenaan berlaku kepada anaknya Jebat Jayden.

Malah, dia dan ahli keluarga lain juga bertutur  dalam Bahasa Malaysia apabila berada Di rumah.

“Kita memang cakap Melayu di rumah, begitu juga dengan adik beradik lain. Saya tidak mahu Jayden menjadi anak yang mahir dalam bahasa Inggeris tapi tidak tahu cakap Melayu. Tak boleh. Kena pandai cakap bahasa Malaysia dulu.

“Itu pandangan saya secara peribadi. Bila saya jumpa ramai anak-anak yang tak boleh bercakap bahasa Malaysia. Saya rasa sedih. Wajahnya Melayu, tapi cakap Melayu pelat. Tak naklah macam tu. Bahasa Malaysia bahasa kita kan.

“Untuk Jebat juga, perlu tahu cakap (loghat) Kelantan dan Pulau Pinang. Pulau Pinang ikut bapa dia.Sharnaaz pun pilih cara begini. Apa yang saya lakukan ini adalah untuk memastikan Jayden ‘boleh masuk’ apabila bergaul dengan orang di sekelilingnya.

“Faliq (adik bongsu) masa kecil cakap Melayu tetapi sekarang apabila dah masuk sekolah, dia secara automatik cakap bahasa Inggeris sampai tak tahu cakap Melayu langsung.

“Jadi, saya tak nak (Jebat) jadi begitu. Saya tak nak dia mahir berbahasa Inggeris tetapi tak tahu berbahasa Melayu. Tak boleh,” kongsi Noor Nabila lagi.

Begitupun, Akui Nabila kepentingan bahasa inggeris tetap diberi perhatian,namun biarlah bahasa itu dipelajari Jayden ketika di sekolah nanti.

“Saya percaya apabila dia masuk sekolah nanti, dia akan mempelajari dan bercakap dalam bahasa Inggeris. Jadi tak perlu risau mengenai hal itu,” katanya lagi.

Mengulas persoalan mengenai zuriat selepas mendirikan rumah tangga dengan Engku Emran tahun lalu, Kakak kepada Neelofa ini tidak menolak sekiranya diberi peluang untuk menimang cahaya mata selepas ini.

“Insya-Allah saya memang merancang untuk menambah anak. Kalau ada rezeki memang tidak menolak tapi belum ada rezeki lagi,” katanya.

Sebelum ini, Nabila berkahwin dengan pelakon Sharnaaz Ahmad, namun bercerai Julai 2020. Mereka dikurniakan anak lelaki, Jebat Jayden yang kini berusia empat tahun.

Nabila kemudian mendirikan rumah tangga dengan ahli perniagaan, Engku Emran Engku Zainal Abidin, 47 pada 19 Mac tahun lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Naik Harga Lagi! Bermula September Ni Harga Terbaru Roti Gardenia Yang Mak-mak Kena Tahu!

Boleh dikatakan roti putih antara makanan yang sentiasa ada di rumah. Apatah lagi anak-anak memang menggemarinya. Jadi tidak hairanlah kita sebagai ibu ayah akan sentiasa membeli roti tidak kira waktu bagi memastikan anak-anak boleh menikmatinya bila terasa lapar.

Namun  baru-baru ini tular di laman sosial berkenaan notis memperlihatkan kenaikan harga roti berjenama Gardenia.

Rata-rata orang ramai yang mengeluh dengan kenaikan harga tersebut apatalh lagi  sebelum ini, Gardenia sudah pun menaikkan harganya pada 1 Disember 2021 membabitkan kenaikan 30 sen untuk Original Classic 400g dan 45 sen untuk Original Classic Jumbo 600g.

Ternyata ianya bukan khabar angin, dan memetik berita yang dikongsikan di Sinar Harian, Pengeluar produk roti Gardenia di Semenanjung Malaysia, Gardenia Bakeries (KL) Sdn Bhd mengumumkan kenaikan harga produknya bermula 1 September ini.

Ketua Pegawai Eksekutif Gardenia Bekeries (KL), Koh Chin Huat berkata, ia susulan pengemaskinian harga terhadap 53 jenis produknya.

“Kami telah sedaya upaya mengekalkan harga jualan sebelum ini, tetapi disebabkan harga bahan mentah seperti tepung gandum dan lemak sayuran yang meningkat secara berterusan, menyebabkan perubahan harga perlu dilaksanakan.

Perubahan itu antaranya membabitkan harga roti Gardenia Original Classic yang naik 20 sen kepada RM3, manakala harga Gardenia Original Classic Jumbo adalah RM4.30, naik 30 sen.

Roti bijirin gandum penuh Gardenia pula akan dijual pada harga RM4 sementara roti Bran & WheatGerm berharga RM3.50.

Roti krim QuickBites naik 10 sen menjadi RM1.10 dan roti sambal bilis meningkat 20 sen menjadi RM1.50.

Surat mengenai perubahan harga produk roti Gardenia yang dihantar kepada peruncit itu juga tular di media sosial dan turut dikongsi pengguna Twitter yang menggunakan nama @KlutzyKucing.

“Ingatkan 1 September 2022 jumlah jam bekerja dah jadi 45 jam seminggu rupanya 1 September harga roti Gardenia naik,” ciapnya.

Perubahan harga itu menyaksikan harga produk roti Gardenia naik lagi dalam tempoh tidak sampai setahun kerana syarikat itu baharu sahaja dilaporkan mengumumkan semakan harga pada 1 Disember tahun lalu.

Berikut disenaraikan harga baru Roti Gardenia yang berkuatkuasa 1 September 2022 :

Gardenia Original Classic daripada RM2.80 kepada RM3.00

Gardenia Wholemeal daripada RM3.60 kepada RM4.00

Rangkaian Gardenia Toast’em daripada RM5.00 kepada RM5.50

Gardenia Twiggies daripada RM1.80 kepada RM2.00

Gardenia Waffles daripada RM1.40 kepada RM1.50

Roti Krim Gardenia daripada RM1.00 kepada RM1.10


Bahaya ‘Extention Plug Socket’. Ini Yang Kena Tahu Sebelum Balik Kampung!

Jangan ambil mudah mengenai bahaya penyambung elektrik atau kata lain ‘Extention Plug Socket’.

Nampak biasa aje tetapi jika ia rosak boleh menyebabkan berlaku perkara yang tidak diingini termasuk kebakaran tanpa di duga.

Kenapa ia bahaya. Ikuti perkongsian ini. Ambil peduli terutama bagi yang pulang ke kampung raya nanti.

“Ramai yang tak faham lagi tentang Extention Plug Socket. Bahaya- short circuit or lintar pintas boleh menyebabkan kebakaran.”

Jika anda pasang banyak seperti dalam gambar tetapi hanya digunakan secara serentak semuanya untuk mengecas handphone or di gunakan untuk alatan setiap 1 nya tidak melebihi 1 Amp (ringan) & tidak kekal ON sepanjang hari, ia tak ada masalahpun kerana soket plug ibu boleh menahan sehingga 13 Amp beban maxima.

Akan tetapi ia menjadi bahaya apabila pengguna menggunakan secara serentak semua socket extension tersebut dengan alatan-alatan yg high amp. Seperti cerek air (8 amp), periuk nasi (8 amp), seterika (5 amp), peti sejuk (3 amp), portable airconditioning 1.5 Hp (5.5 amp) & lain2.

Sepatutnya MCB C20 akan Tripp kerana Overload. Tetapi ramai dikalangan rakyat malaysia menggukan DB Automatik jenis murah & berkualiti rendah. Jadinya MCB murah tersebut tidak tripp walaupun amp telah overloading.

Kabel akan semakin panas, soket plug akan cair, penebat kabel mula pecah & berlaku litar pintas.

Cut Out (fius luar di meter) di bypass dengan wayar tembaga tebal & tidak putus. Kabel mula terbakar lalu membakar kayu rangka bumbung rumah & dalam masa kurang 10 minit bahagian bumbung akan marak api lalu berlakulah kebakaran akibat litar pintas.

Semoga bermanfaat


Tak Makan Usia Wajah Lucy ‘Pi Mai Pi Mai Tang Tu’, Umur 56 Tahun Angeline Tan Kekal Awet Muda!

Meskipun sudah menjangkau usia 56 tahun, namun wajah pelakon cantik yang sinonim dengan nama Lucy atau nama sebenarnya Angeline Tan Yoke Yeah tetap maintain awet muda.

Seorang yang fasih berbahasa kebangsaan, kecantikan Angeline Tan pada usia pertengahan 50-an seolah-olah tidak terusik.

Biarpun sudah hampir tiga dekad sitkom Pi Mai Pi Mai Tang Tu berlalu, nama Lucy tetap melekat sehingga dia lebih dikenali dengan nama tersebut berbanding nama sebenarnya.

Cantik pada usianya, ayuh kita kenali Angeline Tan;

1. Merupakan anak sulung daripada tujuh beradik pada awalnya bekerja di sebuah syarikat produk kecantikan.

2. Angeline Tan mula berlakon pada tahun 1986 dalam sebuah drama bersiri Cina ‘Empat Sekawan’ disamping Datuk Lai Meng serta kerap menghiasi drama-drama tempatan di saluran RTM dan TV3.

3. Angeline Tan pernah dicalonkan sebanyak empat kali untuk kategori Artis Komedi Wanita Popular ABPBH pada tahun 90-an.

4. Dalam perkembangan semasa, beliau masih aktif berlakon dan sering muncul dalam drama-drama Cina membawa peranan ibu atau nenek, sesuai usianya.

5. Aktif berlakon dalam drama Melayu dan Mandarin, Angeline merupakan antara pelawak yang sering membuat kemunculan sebagai pelawak pentas di RTM.

6. Sitkom Melayu pertamanya berjudul Pak Din KK kemudian dalam ‘Cam Ni Cam Tu’ dan barulah dia sertai Pi Mai Pi Mai Tang Tu pada tahun 1993.

Memang terbukti wanita ini kekal cantik dan awet muda, seperti koleksi foto terkini Angeline Tan di akaun media sosialnya. Masih jelita!

Berikut komen warga maya;

“Tak kira umur berapa anda tetap cantik.”

“Beautiful, always with a lovely smile.”

“Looking gorgeous as always, keep it up girl.”

“Tak pernah tak lawa kak Lucy.”

“U are still 25 year’s… pi mai pi mai tang tu Lucy.”

Sumber: Instagram @angelinetanyy Via Sinarplus


“Terbeliak Mata Tengok Surat Macam Tu.” Ibu Terkejut Anak Darjah 3 Dapat Surat Cinta Siap Lukisan Tidur Berdua Atas Katil!

Pemberian surat cinta dikaitkan dengan zaman cinta monyet, terutama sekali ketika sekolah rendah lagi.

Waktu ini surat-surat diutus sebagai satu cara meluahkan perasaan. Ada yang ajak bercinta, tak kurang yang Ingin menjadi abang, kakak atau adik angkat.

Tidak salah jika hanya sekadar nak berkawan tetapi usah sampai keterlaluan dan terbawa-bawa emosi sehingga menimbulkan rasa kurang senang. Malah boleh mengundang isu sensitif.

Sepertimana yangdikongsikan seorang pengguna TikTok yang dikenali sebagai @ammi.miazill_kaklong. Dia meluahkan rasa kurang senang dengan tindakan rakan sebaya anaknya yang masih di darjah 3 susulan memberikan surat cinta dengan beberapa lukisan yang agak tidak senonoh.

“Jd aku pun cepat2 bgtau guru kelas anak aku dgn harapan cikgu dpt pantau & nasihat bdk tu. & yes aku minta ckgu beritau jg parents bdk tu. Sbb kita xtau apa yg dia nmpak atau tgk di rumah.

Menurutnya lagi, Sejak kecil anak perempuannya telah dididik tentang batas pergaulan. Malah,setiap apa yang berlaku di sekolah akan dikongsikan kepada ibu dan bapa.

Mia mmg da dididik setiap masa ttg batas pergaulan ni dri tadika lagi. Dia mmg akan report kat mummy dia klu ada benda2 pelik camni. Aishhh la bdk2 zmn skrg ni risau btul. Ye btul Mia cantik mcm mummy dia sbb ramai peminat 😅

Susulan daripada itu, pengguna TikTok berkenaan segera melaporkan hal tersebut kepada guru dan memintanya menasihati pelajar terbabit serta memaklumkan kepada ibu dan bapanya.

Dia turut menyuarakan kebimbangan dengan apa yang dilihat oleh pelajar lelaki itu di rumah sehingga dia boleh berimaginasi dengan melukis sebegitu dan memberinya kepada pelajar perempuan di sekolah.

Perkongsian tersebut meraih perhatian ramai. Rata-rata bersetuju dengan tindakannya melaporkan kepada pihak sekolah. Mereka turut bimbang situasi berkenaan boleh mengundang masalah jika ia tidak ditangani segera.

Kanak-kanak seusia itu sudah pandai melukis sesuatu yang tidak baik dan memberikannya kepada orang lain sedangkan mereka masih di bawah umur lagi, sepatutnya ibu bapa perlu mengambil berat isu ini supaya tidak melarat kepada perkara yang lebih buruk lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Saya Dan Maryam Boleh Lawan. Maryam Anak Yang Kuat.” Bekas Isteri Fizo Omar Dan Anak Positif Covid-19.

“Mawar & Maryam. Double M strong fighter. Come on Maryam keep strong. Thanks a lot semua yg doakan saya dan Maryam“, katanya menerusi satu hantaran di Instagram.

Menerusi perkongsian di Instagram Mawar Karim yang merupakan bekas isteri pelakon Fizo Omar memaparkan kata-kata semangat untuk ‘melawan’ jangkitan covid-19 dengan mengatakan anaknya Maryam terus kuat. Beliau juga mengucapkan terima kasih buat yang mendoakan kesihatan diri dan anaknya.

Dalam pada itu, semalam menerusi video di Instagram Story, memaklumkan beliau dan anaknya disahkan positif Covid-19. Muat naik menunjukkan mereka dibawa petugas Kementerian Kesihatan Malaysia (KKM) untuk menjalani rawatan. Bagaimanapun, di hospital mana mereka dibawa tidak dikongsikan.

Mawar yang juga merupakan ahli perniagaan, tudung jenama Fareeda, turut mengucapkan terima kasih kepada semua yang mendoakan keadaan dia dan anaknya.

“Terima kasih juga kepada petugas barisan hadapan. Maaf kalau saya tak dapat nak jawab panggilan atau emel dan apa-apa dari media sosial.

“Terima kasih kepada semua yang mendoakan saya dan Maryam. Hanya Allah saja dapat membalas jasa baik kalian. Semoga saya dan Maryam terus sihat. Insya-Allah. Saya dan Maryam boleh melawan.”

Sementara itu, Fizo turut berdoa dan berharap Mawar dan anaknya terus kuat.

“Terus kuat dan banyakkan berdoa. Semoga Allah permudahkan segala urusan. Semoga cepat sembuh,” katanya.

Fizo dan Mawar mendirikan rumah tangga pada November 2013, sebelum bercerai dengan talak satu pada 10 Julai 2019.

Semoga Mawar Abdul Karim dan anaknya, Wan Maryam kembali sembuh.


Rumah Pertama Sebaiknya Jadi Pelaburan Bukan Untuk Kita Duduk. Lelaki Ini Kongsi Caranya. Memang Berbaloi!

Tidak dinafikan membeli rumah di awal perkahwinan atau pada usia muda sangat digalakkan. Ini kerana nilai rumah yang semakin meningkat. Namun ramai tidak tahu cara yang betul nak rumah.

Sebagaimana perkongsian lelaki ini menyatakan rumah pertama adalah pelaburan bukan untuk diduduki. Beliau menyarakan beberapa cara kiraan dan cara membeli rumah sebagai pelaburan.

Ikuti perkongsian ilmu beliau.

PANDUAN JIKA BELUM ADA RUMAH PERTAMA.

Saranan saya ini berdasarkan suasana Tuan Cik Puan hadapi.
1. Rumah Pertama sebaiknya rumah pelaburan, bukan rumah yang kita nak duduk.
2. Cari kediaman yang bawah RM300,000 dulu untuk bermula.
3. Jika gaji kita RM3500 sebulan, rumah yang baik untuk kita adalah RM273,000 sahaja.
Bagaimana hitungnya.
4. Gaji bulanan x 12 bulan x 6.5 = Harga Kediaman Sesuai untuk kita.
5. Hutang pembiayaan rumah sendiri sebaiknya tak lebih dari 35% gaji. Contohnya gaji RM3500 x 35% = RM1,225 sebulan.
6. Rumah pertama sebaiknya 3 bilik 2 bilik air. Jangan malu bermula dengan rumah pangsa, apartment atau kos rendah rumah rakyat.
7. Jangan percaya mitos rumah akan naik harga selamanya, yang turun harga itu rumah yang ‘over price’ yang dijual dulu kala oleh pemaju tamak haloba. Banyak rumah dah mula turun harga.
8. Jangan ‘tunggu untuk beli rumah’ tetapi ‘beli rumah dan ‘tunggu’. Pasti ada kenaikkan nilai baru pada hartanah.
9. Jangan malu malu cari ilmu, baca blog atau baca buku saya. Mesti beli banyak rumah punya
10. Jika gaji kecil, buat pendapatan tambahan untuk sokong pengajian kita. Jangan mengalah.
11. Jika rumah baru mahal, beli rumah lelong atau terpakai. Masih banyak diluar sana.
12. Jika belum mampu, menyewalah dulu jangan malu malu. Tetapi buat sasaran menyewa jangan lebih dari 5 tahun nanti tuan rumah macam saya banyak untung

Kredit: Azizul Azli Ahmad


Di Add Dalam Group Keluarga Mertua. Sila Take Note Cara Pembawakan Diri!

Adanya group whatsapp keluarga tentunya itu lebih memudahkan untuk berkomunikasi antara satu sama lain. Itu memang tidak dinafikan!

Pun begitu, andai diri kita sebagai menantu di dalam group keluarga tersebut, ada baiknya perlu bijak membawa diri agar nanti tidak pula dikatakan lebih sudu daripada kuah.

Bahkan menurut perkongsian saudara Firdaus Shakirin ini ada beberapa perkara lagi perlu diambil perhatian, jom baca perkongsiannya itu.

“Pembawakan diri dlm group keluarga mertua…”

Kebanyakan kita ni, menantu kan…? Jika ikut nowadays punya trend, once u married to someone, u will be added into their family group (maybe ada yg tak)…

Most of the time, kebanyakan menantu ni banyak yang silent reader…response hanya bila diperlukan sahaja…

Jika hari ini anda di-add masuk ke dlm group tersebut, maka make sure anda menilai dulu cara dan bagaimana mereka membawa diri masing-masing dalam group tersebut…pandang kiri kanan depan belakang…

Jangan lebih sudu dari kuah…

Jangan terlebih peramah atau terlebih aktif dalam group family tu…akan ada yang kurang senang dan kurang terbuka dengan sikap dan cara kita tu…

Mereka akan mengata di belakang kita…worst case, diorang akan create another group TANPA KITA…

Saya pun menantu, nasihat saya jika anda ingin dduk ditempat yg selesa, maka make sure anda play safe je dlm group tu…

Suam-suam kuku atau sejuk terus pun ok, tapi jangan sampai beku…kalau group keluarga sendiri, baru kita riuh sebab keluarga kita kenal perangai kita macam mana…

Jangan tunjuk kat keluarga mertua sebab kita ni tetap orang LUAR walaupun berada DALAM group tersebut…

Nota kaki :

👉 Kalau di add – Safety 1st
👉 Kalau tak di add – Thanks God
👉 Kalau di remove – Thanks God Again
👉 Kalau nak left – Make sure tak jadi konflik apa2…


Usia Baru 9 Tahun Tapi Menderita Ketumbuhan Otak, Sawan Kronik, Sakit Saraf & Asma. Sebaknya Baca Perkongsian Lelaki Ini.

Tatkala anak-anak lain seusianya bebas berlari ke sana ke mari dengan penuh keriangan, dia hanya mampu terbaring lesu tidak bermaya. Baru berumur 9 tahun, namun si kecil ini sudah diduga hebat dengan 4 jenis penyakit.

Luluh hati aku bila dengar seorang kanak-kanak perempuan, Nour Rabiatul Adawiyyah Iman binti Mohamad Fauzi, berusia 9 tahun sedang bertarung 4 jenis penyakit.

Adik ini menderita ketumbuhan otak, sawan kronik, sakit saraf dan asma. Sehingga ke hari ini sudah lebih seminggu kena tahan dalam wad di Hospital Taiping. Aku duk mesej dengan maknya, hari ini baru sedar setelah 7 hari tak sedarkan diri, itupun masih lemah.

Ayahnya cuma kerja kampung. Maknya pula tak bekerja. Setiap hari terpaksa berulang alik ke hospital untuk jaga Iman. Sedikit sebanyak sedikit terjejaslah kewangan mereka. Lagipun Iman ini bergantung dengan susu khas yang mana kos bagi sebulan RM500.

Iman juga nanti akan ikuti rawatan lanjut kerana doktor masih tak dapat kesan punca sawan yang terlalu kerap.

Jika ada dalam kalangan kita yang bermurah hati nak berkongsi rezeki, bolehlah sumbangkan ke nombor akaun ini ya. Kita bantu setakat mampu, insya-Allah.

Bagi yang ingin menghulurkan sumbangan bolehlah berbuat demikian pada  akaun
Haslizah Ibrahimn Bank Bsn Giro-i di nombor 0890041000096805. Atau boleh menghubungi Haslizah di talian 01157605916 untuk maklumat lanjut.


Makanan Penting Tangani Rasa Kerisauan Dan Bimbang. Kena Ambil Peduli Penjelasan Doktor Ini

Anxiety diterjemah sebagai kebimbangan, kerisauan. Kekhuatiran dan kecemasan. Fenomena yang semakin meningkat dalam masyarakat. Perut memulas tanpa sebab. Dada berdebar kencang. Itu antara tanda penyakit ini.
Apabila kita ada anxiety makanan beikut perlu dielak.
.
1.Kopi, minuman energy, minuman berkafein
2. Smoothies, jus buah-buahan
3. Makanan mengandungi MSG
4. Gula-gula, minuman berkarbonat, cookies
5. Pemanis tiruan
6. Gluten yang terdapat dalam gandum dan sebagainya termasuk barli.

Makanan berikut pula boleh mambantu:
.
1. Makanan tinggi L-Tryptophan seperti ayam, pisang dan ayam belanda
2. Ikan seperti sardine, salmon, kembung
3. Nasi dari beras perang
4. Kacang pea, dhal
5. Walnut, badam dan gajus
6. Sayuran berdaun hijau seperti sawi, bayam hijau, daun salad
7. Ubi keledek
8. Oat (rolled atau regular – bukan sgera dan bukan 3 dalam 1).
.
Makanan ini banyak membantu. Yang perlu dielak sila elak. Yang perlu diambil, banyakkan.
.
Anxiety letaknya di dalam otak. Beri otak makanan yang sesuai. Otak akan tenteram. Aman damai.

Otak kita tanggungjawab kita.

P/S: mahu terima Tips Tips Cantikkan Otak dari saya terus ke phone? Klik sini. t.me/neuroversiti
.
#DrOtak
#cocoOCOC
#AmazingBrainAmazingYou

Sumber: FB DrRizal Abu Bakar


“Dulu Jahil, Mengaji Al-Quran Pun Tak Pandai.” Nabil Ahmad Amal Solat 17 Rakaat Sebelum Subuh, ganti Solat Tertinggal!

Hos Dan pelawak terkenal, Nabil Ahmad, 39, berkata, dia kini mengamalkan solat 17 rakaat pada setiap pagi sebelum masuk waktu Subuh bagi menggantikan ibadah wajib itu.

Akuinya, Itu Salah satu cara untuk dirinya berusaha menebus kembali ibadah wajib yang pernah ditinggalkan dahulu.

“Ketika awal sertai usaha sebarkan dakwah, saya memang seorang yang jahil, mengaji al-Quran pun tidak pandai.

“Sering mendengar azan namun tidak ke masjid, tapi sekarang ini Allah berikan saya rasa kemanisan dalam Islam.

“Saya cuba untuk solat 17 rakaat sebelum Subuh bagi menggantikan semula waktu solat yang tertinggal.

“Bagaimanapun seorang sahabat nasihatkan agar tidak terlalu memaksa diri. Apa yang penting adalah istiqamah,” katanya k Yang dikongsikab bersama mStar.

Solat 17 rakaat yang dimaksudkan Nabil itu ialah solat fardu lima waktu iaitu Subuh (2 rakaat), Zohor, Asar dan Isyak masing-masing empat rakaat dan Maghrib (3 rakaat).

Dalam usaha berkongsi kebaikan, Nabil memberitahu cabaran yang paling sukar adalah membuatkan isterinya, Nazirah Ayob faham setiap kali meninggalkan rumah dengan tempoh masa yang lama.

“Antara ujian yang saya hadapi sepanjang usaha dakwah ini adalah untuk buat isteri sendiri faham.

“Maklumlah kalau dahulu saya sering menghabiskan masa bersama keluarga di rumah jika waktu cuti, tetapi sekarang ini lebih banyak keluar dan tinggalkan keluarga untuk tempoh lama.

“Saya ingatkan isteri bahawa ini adalah pengorbanan untuk bantu kita semua di akhirat nanti. Semoga Allah memberi ganjaran dengan pengorbanan yang sedikit ini,” jelasnya.

Dia dalam pada itu mengakui tiada istilah untuk dia berhenti daripada terus mengendalikan program berbentuk hiburan seperti mana yang dilakukannya sekarang ini.

“Tidak semestinya dengan perubahan sekarang ini saya perlu tinggalkan pekerjaan yang saya dah lama buat.

“Saya boleh selitkan zikir-zikir mudah ketika mengendalikan program. Itu antara salah satu cara untuk sampaikan dakwah.

“Selain itu saya anggap diri saya sebagai wakil golongan orang berdakwah yang tidak berpeluang untuk keluar TV,” katanya.

Untuk rekod, Nabil mendirikan rumah tangga dengan Nazirah Ayub pada September 2011 dan mereka dikurniakan tiga orang cahaya mata iaitu Naira Mikayla, 10, Leyla Medina, 7, dan Mishall Imani, 3.

Sumber: mStar online

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


#StayAtHome, Jangan Tunggu Nak Patuh Bila Sudah Terkena. Deep Perkongsian Dr Ni!

Jika beberapa hari yang lalu kita semua dikejutkan dengan berita kematian akibat COVID-19 yang pertama di  Malaysia. Dan hari ini (20 Mac), satu lagi berita kematian telah dikongsikan di fb Ketua Pengarah Kementerian Kesihatan Malaysia, Datuk Dr Noor Hisham.

Apa yang pasti, berita ini membuatkan ramai yang berasa sayu dan bimbang.Lantaran itu saranan #stayathome semakin giat dilaungkan.

Tergerak hati seorang doktor ini untuk berkongsi coretan diakaun fbnya agar lebih ramai terbuka mata.

Diharapkan selepas ini, semua orang patuh dan ambil peduli dengan setiap arahan kerajaan bagi memastikan penularan wabak ini dapat dihentikan sekali gus kita dapat menjalani hidup seperti biasa.

Ini perkongsiannya.

Sayunya hati bila tonton video pengebumian jenazah pesakit COVID-19.

Serius! Rasa nak menangis lihat apa yang berlaku kat Johor Bahru 17 Mac lepas.

Saya dah lihat banyak kematian yang berlaku di hospital.

Saya dah banyak kali saksikan respon keluarga saat pesakit nazak. Mereka berpeluang menyantuni pesakit sebelum berpisah buat selamanya.

Saya dah banyak kali saksikan ahli keluarga yang menitiskan air mata kesedihan, memeluk jenazah, menatap serta mencium wajahnya buat kali terakhir.

Yang ada kesempatan untuk bacakan surah Yasin dan ayat Al Quran lain di sisi si mati.

Ia pengalaman yang cukup menghibakan.

Namun apa yang berlaku kepada pesakit yang dijangkiti virus maut COVID-19, sungguh dasyat dan jauh lebih menyedihkan!

Sejak disahkan jangkitan, keluarga kesayangan langsung tak dapat peluang nak berziarah secara dekat.

Bila tiba waktu dipanggil pergi bertemu Tuhan, anak dan isteri tak dapat nak melihat dan memeluk jasadnya untuk kali yang terakhir.

Jika mangsanya orang tua, anak-anaknya tak dapat peluang berbakti buat kali terakhir.

Tiada istilah anak-anak mandikan jenazah ayah atau ibu.

Hanya tayammum diratakan ke atas balutan plastik.

Jenazah perlu dimasukkan ke dalam body bag dan dibawa sesegera mungkin ke tapak pengebumian.

Tiada juga istilah sambut jenazah ayah dalam liang lahad.

Jenazahnya hanya boleh diuruskan oleh beberapa orang petugas sahaja.

Bahkan semuanya wajib memakai pakaian lengkap peralatan perlindungan peribadi (PPE).

Tak seorang pun yang dibenarkan menghampiri kawasan perkuburan hinggalah selesai proses pengebumian.

Terpaksa kawan terpaksa!

Nak tak nak mesti lakukan sedemikian rupa demi mengelakkan penularan virus pada ahli keluarga yang masih hidup.

Kita pun tak nak petugas hospital yang bantu uruskan jenazah terkena jangkitan sama.

Kawan-kawan,

Kita berdoa sangat proses yang menghayat hati ni mudah-mudahan tak akan berlaku lagi pada orang lain.

Tak usahlah kita sengaja masukkan diri dalam kalangan kumpulan yang degil dan pandang rendah serangan virus maut ni.

Tolonglah sama-sama ambil peduli dan teruskan kempen #StayAtHome dengan baik. Jangan tunggu nak patuh hanya bila:

❌ Ahli keluarga sendiri yang dijangkiti atau terlantar kritikal di ICU

❌ Rakan terdekat yang masuk ke dalam senarai kontak kes

❌ Atau diri sendiri yang dikuarantin

Masa tu, takut-takut mungkin kita dah terlambat.

Tolong bantu saya #sebarkan mesej ini. Kita sama-sama hentikan penularan virus maut ini ya.


“Air Mata Saya Bergenang…” – Duda Idaman Malaya Akhirnya Timang Anak Pertama

Siapa yang tak ingin menimang cahaya mata setelah melangkah ke alam rumah tangga? Setiap pasangan pastinya mahu merasa dipanggil ‘ibu’ dan ‘ayah’, berkongsi kasih sayang dengan si kecil dan melihat mereka membesar di depan mata.

Begitu juga dengan lelaki yang pernah bergelar Duda Idaman Malaya, Abil Fikri Ahmad, 50, yang baru menyambut kelahiran anak sulungnya jam 1.37 tengahari semalam.

Bayi lelaki itu selamat dilahirkan secara normal dengan berat 3.1 kilogram di Hospital Putrajaya.

Malah, berita gembira ini jadi lebih bermakna buat Abil Fikri apabila dia dapat menemani isterinya sepanjang proses bersalin.

Menerusi Sinar Harian, pakar motivasi itu menjelaskan isterinya, Nor Aida Mohamad, 30, sepatutnya dijangka bersalin pada 24 September tetapi dipaksa masuk ke hospital pada Isnin lalu kerana berlaku pendarahan.

“Pada waktu itu doktor beritahu kemungkinan isteri akan bersalin dan saya pun ingatkan kami akan dapat anak sempena Hari Malaysia, 16 September. Tapi, nampaknya baby tak mahu keluar lagi.

“Jam 7.30 pagi tadi, isteri saya telefon beritahu yang dia sudah ditolak ke bilik bersalin dan Alhamdulillah saya dapat teman isteri melahirkan anak kami.”

Abil menjelaskan dia sudah bertekad untuk menemani isterinya di bilik bersalin sejak awal kehamilan sebagai tanda penghargaan pengorbanannya mengandung sembilan bulan.

Dia juga berpendapat yang ia wajar bagi seseorang lelaki yang bergelar suami untuk menghormati isteri mereka kerana tidak mudah untuk melahirkan seorang anak.

“Selama ini kita biasa dengar saja wanita cakap sakit bersalin tapi kali ini saya tengok sendiri bagaimana isteri menahan sakit dan ia sungguh menginsafkan.

“Sebaik melihat anak saya selamat dilahirkan, air mata saya bergenang dan sukar dijelaskan perasaan gembira dan rasa syukur itu.

“Selepas ini tanggungjawab saya jadi lebih besar dan dengan lahirnya anak saya yang kami berikan nama Aidan Mikhael ini, ia juga penyambung kasih hidup saya yang pernah diberi gelaran Duda Idaman Malaya,” katanya secara berseloroh.

Sumber: Sinar Harian


Waspada Beli Baby Nanas, Bimbang Ada Pemanis Tiruan Yang Merbahaya!

Jika sebelum ini kita sering terlihat kelibat peniaga yang menjual jeruk mangga di laluan simpang lampu isyarat. Namun sejak kebelakangan ini, beralih pula dengan menjual baby nanas.

Melihat senario itu terpanggil Sazly Tulis berkongsi info di akaun facebooknya dan perkongsian daripadanya menarik perhatian warganet tentang bahayabya jika terbeli baby nanas daripada jenama Dragon King yang mempunyai rasa manis yang sangat ketara.

Ikuti perkongsian penuh daripadanya semoga bermanfaat.

Baby Nenas (Baby Pineapple)

Dua tiga minggu lepas, saya ada ternampak peniaga-peniaga di tepi jalan yang sebelum ini menjual jeruk mangga telah beralih kepada baby nenas. Saya berharap sangat, produk ini bukanlah jenama “Dragon King” yang menggandungi siklamat iaitu pemanis tanpa zat yang memberikan rasa manis pada buah sehingga 30-50 kali ganda.

Ingatkan Musang King Malaysia je yang femes kan… Dragon King pun femes. Untuk pengetahuan semua, Siklamat ni tidak dibenarkan penggunaannya di dalam buah-buahan segar termasuk dikupas atau sedia dimakan dibawah Peraturan-Peraturan Makanan 1985.

Tak silap saya, pada tahun 2019 DG Kesihatan pernah membuat kenyataan akhbar berkenaan hal ini. Menurut kenyataan akhbar tersebut, baby nenas jenama Dragon King ini tidak dieksport ke Malaysia. Jangan ada penyeludupan buah ini ke Malaysia sudah lah.

Kepada penjual pula, saya nak maklumkan jika tuan puan melakukan kesalahan di bawah Seksyen 13(B) Akta Makanan 1983 yang mana memperuntukkan, tiada seorang pun boleh menyediakan atau menjual apa-apa makanan yang diadukkan dengan mengandungi apa-apa bahan penambahannya tidak dibenarkan di bawah Akta Makanan 1983 atau peraturan-peraturan di bawahnya. Sesiapa yang didapati melanggar peruntukan ini adalah melakukan kesalahan dan apabila disabitkan boleh didenda tidak melebihi RM20,000 atau penjara selama tempoh tidak melebihi 5 tahun atau kedua-duanya sekali.

Semua makanan yang dieksport ke negara ini perlu mematuhi Akta Makanan 1983 dan peraturan-peraturan di bawahnya. Adalah menjadi tanggungjawab pihak yang terlibat seperti pengimport, agen, penjual dan sebagainya untuk memastikan produk makanan yang diimport dan dijual di pasaran mematuhi perundangan makanan.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Rupanya Ini Sebab Nak Makanan Manis Selepas Makan. Ikuti Penjelasan Pakar Bioteknologi Ini.

Ada antara kita kebiasaannya selepas menjamu selera, mula terasa ingin makan makanan manis sama ada kek atau coklat. Keadaan ini jika dibiarkan akan menjejaskan kesihatan.

Rupanya  keadaan ini berlaku disebabkan oleh beberapa perkara. Malah ada cara untuk mengelak daripada ia menjadi habit yang membantu kita kekal sihat.

Ikuti penjelasan oleh pakar bioteknologi Magaret Sivapragasam menerusi group Makmal Makanan (MaMa).

Teringin makanan manis selepas makan? Rasa bersalah? Ini sebabnya!

1.Selepas makan, tubuh badan menggunakan tenaga yang banyak untuk melalui proses penghadaman. Disebabkan itu, badan menginginkan lonjakan tenaga dari sumber segera seperti gula.

2.Diet rendah protein akan mencetuskan keinginan pada makanan manis. Makanan yang kaya dengan protein dapat memperlahankan pengaliran gula ke saluran darah dan jika protein tidak diambil secukupnya, ￼kadar gula dalam darah akan meningkat dan menurun pada kadar yang tidak normal. Ini menyebabkan badan anda menginginkan makanan manis untuk tenaga segera. Apabila makanan yang diambil tidak mempunyai nutrien yang seimbang dan hanya mengambil makanan yang tinggi karbohidrat, kadar gula dalam darah akan meningkat tinggi dan cepat menurun selepas makan. Ini menyebabkan badan menginginkan makanan manis untuk meningkatkan tahap gula dalam darah.

3. Kajian menunjukkan mereka yang biasa mengambil makanan yang tinggi gula dan lemak boleh membawa kepada perubahan neurokimia di dalam otak di mana ianya memberikan respon kepada mereka untuk menginginkan makanan manis. Sentiasa ingin manisan adalah berpunca daripada tabiat dan kebiasaan di mana jika anda sentiasa mengambil makanan manis selepas makan anda tidak akan berasa puas jika tidak memenuhi keniginan tersebut.

4.Otak akan diaktifkan sistem ganjaran apabila makanan bergula di ambil. Di mana proses ini merembeskan hormon gembira seperti opioids dan dopamine. Mengambil makanan manis sentiasa dikaitkan dengan perasaan positif yang menyebabkan individu bermotivasi untuk terus menginginkannya.

Tip untuk mengurangkan keinginan makanan manis selepas makan.

1.Pastikan anda mendapatkan nutrien dan kalori yang secukupnya setiap hari. Cuba untuk menyediakan makanan yang mempunyai protein, lemak sihat dan karbohidrat kompleks seperti bijirin penuh.

2.Gosok gigi selepas makan. Mengunyah gula-gula getah tanpa gula juga membantu.

3.Pilih buah-buahan segar atau kering yang mengandungi nutrisi dan pemanis semulajadi untuk memenuhi keinginan kepada makanan manis.

4.Mengambil makanan manis dalam sarapan pagi juga boleh mengurangkan keinginan kepada makanan manis untuk seharian.

5.Mengidam akan makanan manis adalah fenomena semulajadi. Ianya okay untuk mengendahkannya supaya anda tidak terlalu bergantung kepadannya jika tidak ianya akan memberikan kesan buruk kepada tubuh badan.


“Harta saya boleh wasiat, tapi ilmu kena tuntut..”Johan terapkan Ilmu Tauhid Didik anak-anak

Perkongsian Johan Raja Lawak berkenaan caranya mendidik anak-anak cukup dikagumi. Walaupun nampak moden, namun ilmu agama sangat dititikberatkan.

Tidak hairanlah apabila penyampai ini menjadikan Tauhid (ilmu mengenal Allah) sebagai pendidikan asas yang diterapkan dalam keluarganya.

Pemilik nama sebenar, Mohd Yazid Lim Mohamad Aziz mengakui itu adalah tanggungjawabnya sebagai seorang bapa selain mendedahkan dia banyak meluangkan masa bersama anak-anak dengan mengajar ilmu agama.

“Anak-anak saya semua ‘international school’ (sekolah antarabangsa), kalau tak pun sekolah Cina. Jadi saya bertanggungjawab untuk beri pendidikan agama mereka. Saya bagi yang terbaik apa yang saya ada dan yang saya belajar.

“Saya cakap dengan anak-anak, harta saya boleh wasiat tapi ilmu kamu semua perlu tuntut. Nak tahu apa-apa tanya, belajar mengaji dengan saya dan saya akan bagi. Itulah saya banyak luangkan masa dengan mereka dari segi sekolah, main dan belajar,” katanya.

Menurutnya, Tauhid adalah perkara penting dan menjadi keutamaan bagi umat Islam memandangkan ia adalah ilmu asas yang akan memandu seseorang muslim itu dalam mengenal Pencipta.

“Tauhid itu dulu. Itu yang paling penting. Tauhid itu kenal Allah dulu. Sebab sama jugalah kalau nak kenal agama kita kena kenal pencipta dulu.

“Masa kita budak-budak, kita kenal diri kita dulu ke kita kenal mak ayah dulu? Kita akan kenal mak ayah kita dulu. Kita akan kenal diri kita selepas kita kenal mak ayah kita.

“Tanda tanya itu akan berbalik pada kita semula. Perkara sama dalam agama, kau kenal Tuhan dulu. Macam mana nak kenal Tuhan? Mengaji. Dalam Al-Quran Allah berkata-kata. Dari situ kau kenal Tuhan,” katanya.


“Lembu Itu Memang Menjadi Kesayangan Anak Saya..”-Bapa Sedih Anak Diseret Lembu Sejauh 50 Meter

Kehilangan anak yang disayangi nyata memberi kesan mendalam dalam hidup ibu dan ayah. Apatah lagi bila pemergian anak tersebut berlaku di depan mata tanpa kita sendiri mampu untuk membantu anak di saat yang sukar tersebut. Pun begitu, apa lagi daya yang boleh dilakukan oleh seorang ayah ini, bila mana anak yang sering menemaninya menemui ajal akibat diseret lembu sejauh 50 meter.

Ini sebagaimana memetik laporan di Harian Metro, Raja Abdul Wafi, 6, maut akibat diseret lembu sejauh 50 meter, di Kampung Rahmat, Jeli, jam 6.40 petang semalam.

“Lembu itu sudah seperti rakan karib anak, dan menjadi binatang kesayangannya sejak dua tahun lalu.

“Saya tidak sangka ajalnya berakhir disebabkan lembu berkenaan,” luah Raja Hishamuddin Raja Yusuf, 29.

Lelaki itu adalah bapa kepada Raja Abdul Wafi, 6, yang maut akibat diseret lembu sejauh 50 meter, di Kampung Rahmat, Jeli, jam 6.40 petang semalam.

Bapa kepada dua cahaya mata itu berkata, sudah menjadi rutin setiap hari anak sulungnya itu akan mengikutnya ke padang untuk mengambil lembu peliharaannya.

“Setiap petang kami berdua akan bersama-sama ke padang mengambil 13 ekor lembu yang ditambat di lokasi berkenaan kira-kira satu kilometer dari rumah.

Walau Sedih Namun Reda

“Lembu itu memang menjadi kesayangan anak saya kerana sudah dua tahun kami menjaganya sejak Abdul Wafi berusia empat tahun,” katanya ketika dihubungi hari ini.
Katanya, ketika kejadian seperti biasa dia akan mencabut tunggul lembu berkenaan serta yang lain untuk melepaskannya, sementara dia dan Abdul Wafi akan mengikut dari belakang dengan motosikal.

“Bagaimanapun ketika itu, saya yang berada tidak jauh dari lokasi tiba-tiba terkejut melihat Abdul Wafi sudah diseret lembu berkenaan, namun saya tidak boleh mengejarnya kerana bimbang lembu berkenaan lari lebih laju.

“Saya tidak tahu bagaimana lembu berkenaan boleh lari, mungkin ketika itu anak saya sedang bergurau dengan lembu itu menyebabkan binatang itu berlari dalam keadaan tali terbelit pada kaki Abdul Wafi.

“Saya hanya menghampiri anak selepas lembu berkenaan berhenti berlari dan ketika itu Abdul Wafi sudah tidak sedarkan diri,” katanya sambil menahan sebak.

Raja Hishamuddin berkata, walaupun sedih dengan kehilangan mengejut anak kesayangannya itu, namun dia reda dengan ketentuan takdir.

Merajuk Jika Tak Bawa

“Sejak kebelakangan ini Abdul Wafi begitu prihatin terhadap lembu berkenaan dan jika saya ke padang tanpa membawanya, dia akan mengamuk serta merajuk.

“Lembu itu juga sangat jinak dengan anak saya dan apa yang berlaku itu memang mengejutkan kami sekeluarga.

“Malah sehingga kini keadaan emosi isteri saya masih tidak stabil, lebih-lebih lagi dalam keadaan mengandung,” katanya sambil memaklumkan jenazah anaknya dikebumikan di Tanah Perkuburan Air Lanas, Jeli.

Dalam kejadian jam 6.40 petang semalam, Raja Abdul Wafi meninggal dunia di Hospital Jeli akibat kecederaan parah di kepala berikutan diseret lembu sejauh 50 meter.

Kejadian berlaku ketika mangsa ke lokasi kejadian bersama bapanya untuk mengambil lembu peliharaan mereka.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Malaysia Catat Dua Kes Kematian Akibat Covid-19

Malaysia mencatatkan dua kematian akibat Coronavirus baharu (Covid-19) hari ini. Dalam satu kenyataan, pihak Kementerian Kesihatan mengesahkan satu lagi kematian akibat koronavirus baharu (Covid-19) menjadikan dua kematian akibat virus itu dalam negara hari ini.

Menteri Kesihatan Datuk Seri Dr Adham Baba berkata, pesakit kes ke-178 membabitkan lelaki warga Malaysia berusia 34 tahun yang menghadiri perhimpunan tabligh di Masjid Jamek Sri Petaling, Kuala Lumpur dan mengalami demam pada 5 Mac lalu.

“Pesakit mendapatkan rawatan di Hospital Permai, Johor Bahru dan disahkan positif Covid-19.

“Lelaki berkenaan tidak mempunyai sebarang rekod kesihatan dan kesihatan mangsa mula merosot sebelum dimasukkan ke Unit Rawatan Rapi, Hospital Sultanah Aminah Johor Bahru dan disahkan meninggal dunia hari ini,” katanya dalam sidang media hari ini.

Dr Adham berkata, pesakit kedua meninggal dunia adalah kes ke-138 iaitu seorang lelaki warga tempatan berusia 60 tahun.

“Pesakit mempunyai sejarah penyakit kronik termasuk kencing manis dan dikesan mempunyai gejala demam, batuk dan kesukaran bernafas.

“Mangsa dirawat di Hospital Umum Sarawak sebelum disahkan positif Covid-19 dan dimasukkan ke ICU (Unit Rawatan Insentif).

“Bagaimanapun, mangsa disahkan meninggal dunia pagi tadi di hospital berkenaan,” katanya.

Hari ini, sebanyak 120 kes baharu dicatatkan menjadikan keseluruhan kes di Malaysia berjumlah 673 kes.

Beliau berkata, daripada jumlah itu 95 kes positif berkaitan kluster tabligh di Masjid Sri Petaling.

Sekretariat Jawatankuasa Pengurusan Bencana Negeri Sarawak memaklumkan, Jabatan Kesihatan Negeri dalam proses mengenalpasti kontak rapat mangsa setakat hari ini.

“Seramai 193 kontak rapat mangsa sedang dikesan dan diarahkan menjalani kuarantin.

“Sarawak merekodkan 11 kes baharu hari ini dan enam daripadanya dari Kuching, tiga dari Limbang dan masing-masing seorang dari Betong dan Lawas,” katanya dalam satu kenyataan, hari ini.

Menurutnya, kesemua mereka kini dirawat di Hospital Umum Sarawak, Hospital Sibu dan Hospital Miri.

“Sebanyak 35 orang diletakkan di bawah pesakit pengesanan kes yang disyaki (PUI) manakala 204 pesakit masih lagi menunggu keputusan ujian darah.

“Setakat ini, 45 kes Covid-19 di Sarawak di kesan di bawah empat kluster iaitu kluster Sri Petaling, Gereja Kuching, Sarikei dan satu di Kuching,” katanya.


Pesanan Pakar Motivasi Terkenal Profesor Dr. Muhaya Dalam Mendidik Anak-Anak Yang Boleh Kita Jadikan Panduan Bersama.

Mendidik anak ibu bapa memerlukan panduan terutama daripada orang tua. Dalam hal ini, pesanan daripada pakar motivasi terkenal Datuk Prof Dr Muhaya dalam mendidik anak-anak boleh kita abadikan panduan bersama.

1. Kirimkan bacaan Al Fatihah

Jika tiba-tiba teringatkan anak, kirimkan bacaan Al Fatihah. Sampai ke ayat “iyyakanakbudu waiyyakanastain” – yang ertinya “Hanya kepada Mu kami sembah dan hanya padaMu pohon pertolongan” mintalah apa-apa hajat masa itu yang ada hubung kait dengan anak yang kita ingat.

Habiskan bacaan surah Al Fatihah, doakan semoga anak kita diberi kefahaman yang sebenarnya dalam urusan agamanya, memiliki ilmu yang bermanfaat dan serahkan urusan anak kepada Allah untuk menjaganya.

2. Doa & pandang wajah anak

Pandang wajah anak semasa dia tidur dan ucapkan bahawa, “ibu hendak (nama anak) jadi anak yang soleh sayang!. Cubalah amalkan sewaktu anak tidur kerana waktu ini kita sedang bercakap dengan rohnya. Setiap ucapan ini adalah doa dan Allah Maha mendengar lagi maha melihat.

3.Solat hajat di sisi anak

Ketika bangun solat malam, solatlah hajat di sisi anak. Solat dalam bilik anak, dekat dengannya. Jika kita selalu melakukannya dan selalu memberitahu anak yang kita sering mendoakannya, dia akan merasai satu ikatan kasih sayang hakiki yang kita amat sayangkan dirinya serta mahu dia menjadi anak soleh.

4. Minta dikasihani

Ucapkan setiap masa bahawa kita sedang menunggu panggilan Allah. Jika dia tak menjadi anak yang soleh bermakna dia tak sayangkan  ibu bapanya dan tentunya kita akan merana di alam barzah nanti.

5. Peluk dan cium anak selalu

Selalu peluk anak walaupun dia sudah besar, sebagaimana kita menatangnya semasa kecil. Peluk dan cium sambil bisikkan padanya yang kita bangga mempunyai anak sepertinya.

6. Maafkan anak

Maafkan anak  setiap masa walaupun perbuatannya amat melukakan hati. Muhasabbah diri, mungkin kesilapan yang anak lakukan itu adalah kerana dosa-dosa kita di masa lampau.

7. Jaga tutur kata & minta Maaf

Jaga tutur kata kita, jangan sekali-kali ucapkan perkataan yang boleh melukakan hati anak. Jika ini berlaku kerana tidak sengaja, cepat-cepat cari masa yang sesuai untuk minta maaf pada anak. Mengakulah itu kelemahan kita tapi kita marah kerana dia buat salah, bukan bermaksud membenci.

8. Amalkan membaca ayat 40 Surah Ibrahim

Supaya kita, anak dan zuriat termasuk dalam golongan orang-orang yang tetap mendirikan solat. [Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.]

9.Tekankan kemuliaan peribadi

Selalu ingatkan anak bahawa tidak guna ada pangkat, belajar tinggi, hatta menghafal Quran sekalipun jika tidak mempunyai peribadi yang mulia. Allah tak memandang wajah yang cantik tapi memandang hati yang cantik. Allah tak sayang, manusia pun tak suka.

10. Berdoa ketika membasuh beras

Sewaktu membasuh beras niatkan “Ya.. Allah lembutkanlah hati anak-anak ku sebut nama dia…..untuk faham agamanya.” Kenapa anak perlu faham agama? Kerana anak yang tak faham agama boleh bawa ibu bapanya juga ke neraka.

Basuh beras lawan jam ( seperti bertawaf ) sambil selawat kepada Nabi Muhamad S.A.W.  Sewaktu melakukannya kerja ini hati jangan lalai dan ingat kepada Allah selalu.

11. Ucap kata-kata positif

Sebagai ibu bapa, kita perlu memberi kata-kata positif kepada anak. Apabila memarahi anak-anak, jangan sesekali mengeluarkan kata-kata negatif. Tindakan ini membuatkan anak jadi seperti yang kita ucapkan.


Ibu Ni Kongsi Cara Buat Ubat Batuk Homemade. Bonus Boleh Kuruskan & Wangikan Badan Juga!

Keadaan cuaca yang tidak menentu, amat mudah untuk kita dijangkiti penyakit terutamanya demam dan batuk.

Menerusi satu posting di Facebook, Puan Norarfina Fatini, atau lebih mesra disapa dengan panggilan Kak Sha, berkongsikan satu petua menghilangkan batuk dengan buat sendiri ubat batuk homemade menggunakan bahan semulajadi.

Assalamualaikum..
.
Kat sini kaksha nak share sikit ubat batuk yang Doktor sendiri bagi resepi. Kalau batuk tak sebulan bukan kaksha la. Dah tu sampai terkencing,satu masalah bila nak solat.. ubat batuk hospital ,klinik ,farmasi memang tak jalan.
.
Last doktor bagi resepi ni , memang kaksha berurusan dengan dia sejak 18 tahun lalu. Dah tau masalah kesihatan kaksha anak-anak & family. Memang bagus Doktor ni. Ok la kat sini kaksha sharekan ubat batuk cara tradisi ..
.
Bahan-Bahan:
3 cawan air
3 batang serai diketuk
Halia biar banyak sampai rasa pedaq2
2 helai daun pandan
1 ketul gula batu @ gula kerek
7 bunga cengkih ( ini kaksha tambah )
2 btg kulit kayu manis ( ini kaksha tambah )
5 hiris lemon.( Kira setengah biji la )

.
Cara- cara
========
Rebus kesemua bahan kecuali lemon selama setengah jam.

Tuangkan air rebusan dlm tumbler dan perah hirisan lemon.

Minum ketika suam.
Jika ada balance air rebusan td blh simpan dlm peti sejuk. Nak minum panaskan balik,perah lemon.

Resepi doktor bagi ni bukan untuk hilangkan batuk saja tau. Tapi boleh juga kuruskan badan jika diamalkan hari-hari. Kulit cantik badan wangi..
Hanya bahan-bahan kat dapur ja tau..
Sihat dapat ..
Cantik dapat..
Sharelah, jika ia bermanfaat bagi sahabat-sahabat kaksha kat luaq sana. Bagi kaksha sihat itu penting cantik itu bonus. Kalau tak sihat macamana nak cantik.
.
Kredit: nurafrina Fatini


Ini Nota Lengkap Nak Bentuk Kecerdasan Emosi Anak. Alert Info Pakar Psikiatri Ini.

Tidak dinafikan mendidikan anak adalah suatu yang mencabar. Lantaran itu ada segelintir sanggup mengikuti kelas keibubapaan untuk mendapat ilmu.

Sepanjang tempoh KPK ini ramai pakar motivasi dan psikologi termasuk keibubapaan berbicara mengenai cara mendidik anak. Ia dilakukan secara live di FB.

Lebih menarik lagi ada yang menulis nota lengkap ilmu keibubapaan walaupun diadakan secara live di FB.

Menerusi FB Zatil Arip, beliau berkongsi nota lengkap yang disampaikam oleh Dr Rozanizam Zakaria, Pakar Psikiatri UIAM & Naib Presiden I-Medik. Malah catatan lengkap puan Zatil mendapat pujian oleh doktor berkenaan.

Ikuti catatan ilmu keibubapaan ini.

Catatan nota saya dari FB Live Psikologi Abi Ummi oleh Dr. Rozanizam malam tadi:

Hanya satu jam setengah tapi rasa macam pergi seminar 2 hari.

KAEDAH 5R UNTUK MEMBENTUK KECERDASAN EMOSI ANAK

🔘Prinsip Asas Psikologi Ibubapa:

1. Tidak ada ibubapa yang sempurna, yang ada hanyalah ibubapa yang sentiasa memperbaiki diri (No perfect parents, only improved parents).
2. Ibubapa lah model kpd emotional intelligence anak-anak (Model it out).
3. Bina ikatan dgn anak-anak (Bonding 3X!).
4. Ia adalah proses yg perlahan tetapi berterusan (Slow & steady process).

🔸Sentiasa deposit emosi kepada anak-anak, itu pelaburan kita.
-yang kita akan tuai kemudian.
🔸Mempelajari psikologi anak-anak adalah 1 tuntutan.
-agar setiap yang kita buat itu dengan ilmu.

🔘Kestabilan: Anak-anak perlu stabil untuk membolehkan dia berkembang.

4S untuk bina kestabilan anak:

1. SAFE (fizikal)
-anak perlu rasa selamat
2. SECURED (hubungan)
-anak perlu rasa dilindungi oleh ‘attachment figure’ eg: ibu, ayah dll
3. SOOTH (emosi)
-anak perlu rasa tenang
4. SEEN (emosi)
-anak perlu rasa dihargai dan dipandang.

🔸Hasil daripada 4S ini, anak akan dapat berkembang secara normal dari segi fizikal, kognitif dan emosi.

4 jenis ibubapa:

1. Ignore- tak peduli emosi anak
2. Disapproved- nafi emosi anak
3. Leisure spare- ambil mudah emosi anak
4. Ultra parents- ambil berat emosi anak

▪Ibubapa jenis ignore, disapproved dan leisure spare menghasilkan anak yang bermasalah.
▪Ibubapa jenis ultra akan menunjukkan bimbingan emosi:
-mereka terima emosi anak
-mereka pandu anak untuk ekspres emosi
-mereka bantu anak mengurus emosi

🔘 Emotional Quotient lebih penting daripada Intellectual Quotient.

🔸EQ:
-tahu dan mampu mengendali serta mengurus perhubungan.
-tahu mengurus emosi diri
-tahu cara untuk berhubung

🔸IQ itu boleh diukur, tetapi EQ tidak.

🔸Kenapa perlu bina EQ?

1. EQ berkadar langsung dengan kejayaan.
2. EQ tidak boleh terbentuk sendiri.

🔸EQ hanya boleh dibentuk melalui bimbingan emosi oleh ibubapa (emotional coaching by parents).
-tapi berita baiknya, otak anak kita ini seperti plastik;
-boleh dibentuk (mould)
-bahkan sehingga anak berumur 27-28 tahun
-makin kita bentuk, makin cantik
-makin kita buat, makin mahir
-eg: dari seorang anak yang tak pandai kawal marah kepada anak yg tahu cara mengawal dan melepaskan kemarahannya dengan betul.

🔸EQ anak kita bergantung kepada kita sebenarnya!

🔘 Kaedah 5R untuk bentuk EQ anak.

1. REFLECTION
2. RELAXATION
3. REGULATION of emotion
4. RELATIONSHIP building
5. RESCPECT

1. REFLECTION

▪self-reflection/self-awareness
▪kemampuan untuk muhasabah diri dia
▪Mampu lihat diri dia dari luar
▪eg: “Aku marah sangat ni.. Aku kasar sangat ni..”
▪Dia sedar diri
▪Tahu setiap kesan emosi kpd tindakannya dan kesan tindakannya kpd emosinya.
▪Ramai generasi muda hari ini tidak sedar akan dirinya (clueless generation).
▪Dalil muhasabah:
“Wahai orang yang beriman, bertaqwalah kepada Allah dan hendaklah setiap orang memerhatikan apa yang telah ia lakukan untuk hari esok (akhirat).. ”
(Surah Al-Hasyr, 59: 18)

🔸Tips 10R untuk galakkan anak muhasabah diri (encourage self-reflection) :

1. Jadi teladan kepada anak (role model)
-anak belajar cara marah daripada kita

2. Berikan masa lapang
-allow free time
-supaya anak ada masa untuk fikir tentang diri dia

3. Ambil masa untuk keluarga bermuhasabah
-buat usrah keluarga
-tanya dan bina perbualan
eg: “Apa 3 benda yg buat kakak gembira hari ni?”

4. Galakkan anak ekspres emosi
-bagi anak luah sama ada secara kata-kata atau tulisan atau lukisan
-anak boleh tulis diari

5. Tanya anak soalan yang boleh buat mereka berfikir
-anak akan belajar berfikir

6. Tanya anak apa yang dia syukuri

7. Belajar untuk ‘slow down’
Ajar anak STOP untuk bertenang, baru proceed:
S-Stop dulu
T-Take deep breath
O-Observe
P-Proceed

8. Do it again, do it right
-beri anak peluang untuk betulkan kesilapan dia
-bukan berleter tentang salah dia
-minta dia buat semula dengan cara yang betul
-anak akan belajar dan berkembang
-eg: Ajar anak cara untuk minta tolong dengan tertib.

9. Puji mereka
Syarat puji:
-sebut emosi kita
-sebut kejayaan dia
-eg: “Ummi happy sangat Anas tak kedekut dengan adik.”

10. Galakkan anak untuk selalu self-talk
-ajar dia motivate diri sendiri
-eg: “Kakak boleh buat.”

2. RELAXATION

▪Ajar anak untuk bertenang
-bayangkan otak kita saat minyak dan air bercampur
-ketika kita tidak tenang, kita tidak dapat berfikir dengan baik
-baik dan buruk bercampur aduk

🔸Tips 8R ajar anak bertenang

1. Deep breathing
-ada banyak teknik untuk buat deep breathing
-sama ada seolah2 tiupan belon, bunga, guna bola kembang kempis
-bole tengok YouTube Dr. Rozanizam tentang deep breathing

2. Progressive muscle relaxation
-cara release stress dengan jadi ‘turtle’

3. Cara imaginasi:
-membayangkan berada di pantai etc
-untuk escape/break otak daripada fikiran tak tenang tu

4. Squeeze ball
-masa kita marah, otak kita tak rasional krn otak luar shut down dan otak emosi activated
-otak emosi yang kawal
-kita kena buat supaya otak luar kawal semula otak emosi
-tonton YouTube Dr. Rozanizam:
Relaxation and mindfulness

5. Buat aktiviti, senaman atau bermain
-bukan melalui gadget
-gadget adalah artificial world
-anak kena tahu bahawa hanya dia sahaja yang boleh tenangkan diri dia sendiri

6. Ajar anak fikir positif
-perbetul cara fikir anak
-eg: “bukan susah, cuma belum pandai.”
-kalau kita fikir susah, emosi yang datang: “aku tak boleh buat ni.”
-ajar anak fikiran alternatif lain untuk bina fikiran positif
-eg: “mesti ummi tak sayang aku.” tukar kepada “mungkin ummi penat dan susah hati, bukan ummi tak sayang.”

7. Role model
-kita yang tunjuk kepada anak cara yang betul untuk bertindak bila marah atau tertekan
-eg: berwuduq, solat, baca Quran, memasak etc

8. Ajar anak untuk ekspres, ceritakan, kongsi apa yang mereka rasa
-bantu dia utk luah perasaan
-ingat, apa yang kita tanam saat anak umur 12 tahun mungkin berguna untuk dia ketika dia umur 20 tahun.

3. REGULATION of emotion

▪Kemahiran untuk kenalpasti dan kendalikan emosi secara positif
▪Emosi ni dia ada range dia
-jika sekelip mata boleh berubah terus dari tenang kpd amuk, itu tandanya dia tidak mampu kawal emosi
-kunci kestabilan emosi: resilient

🔸Tips 5R untuk ajari anak kawal emosi (RULER)

1. Recognise
-kita yg perhati dan kenalpasti, bukan tunggu anak yg datang
-pelajari kaedah LOOK

2. Understand
-belajar untuk tahu dan faham apa punca perasaan tu

3.Listen & label
-bagi anak cerita; anak akan belajar label emosi dia
-ada lebih 500 emosi dalam diri seseorang
-‘name it to tame it’
-anak lelaki sebenarnya lebih beremosi daripada anak perempuan cuma dia susah nak cerita.

▫To listen:
1. Stop anything else and listen
2. Nod (angguk)
3. Rephrase/label emosinya
4. Ask deeper question

eg: “oh abang rasa sedih sebab abi tak bawa abang sekali pergi masjid?”

4. Express
-ajar anak ekspres dengan cara yang betul
-eg: bila marah boleh keluar bermain, bukan pukul adik

5. Regulate effectively
-ajar anak bagaimana cara untuk kawal emosi dan bertenang
-eg: minta maaf, melukis etc

4. RELATIONSHIP building

▪anak mampu bina hubungan yg baik
▪anak ada hubungan yg bermakna dgn orang lain
▪anak mampu untuk berkomunikasi dgn orang lain

🔸7 kemahiran yang perlu untuk anak bina perhubungan:

1. Boleh berkongsi
2. Boleh bekerjasama
3. Boleh mendengar dan memberi maklumbalas
4. Boleh mengikut arahan
5. Boleh menghormati ruang privasi orang lain
6. Boleh eye contact
7. Berakhlak dan berbudi bahasa

🔸6 cara untuk anak bina perhubungan:

1. Beri anak bermain
2. Ajar anak urus emosi
3. Ajar anak empati
4. Bercerita dengan anak
-social stories
-anak lebih cepat belajar ketimbang hanya kata-kata
-boleh tonton bersama anak filem Inside Out.

5. Modelkan pada anak cara berkawan
6. Set rules dalam keluarga
-eg: jumpa orang, salam.

5. RESPECT

▪Anak boleh menghargai orang lain, dan anak tahu bahawa orang lain ada nilai

🔸13 cara ajar anak untuk hormat:

1. Tunjuk kpd mereka yg kita hormat mereka
-bila anak bercakap, kita tengok dia

2. Biasakan pandang mata anak bila anak bercakap dengan kita

3. Puji dia bila perbuatan dia menunjukkan dia hormat orang lain.

4. Hukum dia bila dia menunjukkan perbuatan tidak hormat orang lain.

5. Ajar anak untuk ambil tahu pandangan orang lain
-anak perlu tahu bahawa pandangan orang lain matters

6. Ajar anak kenalpasti pandangan orang lain
-identify other people viewpoints

7. Ajar anak kenal perihal orang lain
8. Ajar anak berkongsi
9. Ajar anak bersyukur
10. Fahamkan anak kenapa dia jadi tidak hormat
11. Ajar anak minta maaf
12. Ajar anak ucap terima kasih
13. Ajar anak empati

Ikuti FB Live Dr. Rozanizam seterusnya tentang ‘Bila anak buat perangai’ Isnin ini 9 malam.


Wanita Ini Kongsi 5 Step Repair Wajah Kembali Flawless. Boleh Follow!

Ikuti perkongsiannya.

KULIT MUKA GATAL DAN KEMERAHAN

Mengurus rumah tangga, menjaga suami, dan membesarkan anak-anak memang mencabar. Lebih-lebih lagi, saya bekerja sepenuh masa. Dengan 5 orang anak untuk dijaga, saya tetap utamakan tentang penjagaan kulit.

Kerana gaya hidup yang sibuk, kulit jadi iritasi bila ada habuk. Saya juga mengalami kesan alahan seperti gatal-gatal, bengkak atau kemerahan pada kulit.

Tapi kita jangan putus asa nak pastikan kulit wajah kembali halus dan mulus.

Oleh itu, saya mencari produk penjagaan kulit yang sesuai untuk digunakan setiap hari  untuk memulihkan dan menghidrat kulit supaya tiada masalah.

RAMUAN YANG TIDAK BAHAYA

Bila memilih produk penjagaan kulit kena pastikan ramuan  tidak mengandungi bahan berbahaya yang boleh menyebabkan kerengsaan pada kulit sensitifnya.

Ini saya share caranya ye.

STEP 1

Dengan menggunakan Radiant Glow Gentle Cleansing Water, saya dapat menghapuskan soleknya selepas sehari di tempat kerja dan berasa segar dan terhidrat! Dapat hilangkan solekan menggunakan pad kapas beberapa kali sehingga muka bersih.

STEP 2

Wash & Cleanse

Seterusnya, saya mencuci wajahnya dengan Radiant Glow Cleansing Mousse. Pembersih bebas buih ini selamat dan sangat lembut. Urut Mousse  ni dendgan lembut pada wajah dan basuh selepas itu.

STEP 3

Tone & Nourish

Selepas cuci wajah dan keringkan, saya guna pula Radiant Glow skin Essence. Lembutkan kulit lagi dengan tambahan serum. Hanya menepuk pada kulit di di wajah beberapa kali sehingga ia kering.

STEP 4

Face Cream

Kemudian, guna pula Radiant Glow Complexion Cream. Ia berfungsi tiga cara; sebagai krim pelembab, asas solek, dan pelindung matahari yang ringan untuk kegunaan seharian. Ketika memakainya lakukan urutan pada wajah dan sedikit sapuan loose powder. Dah siap!

STEP 5 –

Bonus! Mask & Relax

Step 5 ni, mask pakai seminggu sekali atau jika perlu saya akan menggunakan Radiant Glow Hydrating Essence (Face Mask). Masker muka ini sangat best! Pakai selama 5-20 minit.

KESANNYA TERBAIK!

Sejak saya menggunakan produk ni, keadaan kulit bertambah baik! Kulitnya terasa lebih lembut dan jerawatnya berkurang. Tidak lagi perlu lagi guna concealer. Boleh cuba jika nak kulit sihat dan licin.

Dengan hanya 4 + 1(mask) langkah, wajah kembali fresh. Penjagaan kulit bebas toksik ini membantu saya elak masalah kulit wajah. Malah saya pun mempunyai masa terluang bersama anak-anak. Semua penjagaan wajah ni mudah dilakukan di rumah aje. Boleh lah cuba produk ni.

Selamat mencuba!


Jangan Buang Lebihan Nasi, Boleh Jadi Baja Untuk  Pokok Berbunga Dan Berbuah. Ikuti Caranya!

Biasanya lebihan nasi kita akan buang, tapi kali ni apa kata jangan buang. Kita buat baja untuk tanaman subur dan berbuah lebat dan berbunga lebat.

Sebagaimana yang dikongsikan oleh seorang wanita di blognya, adaapadgnaidadewie.blogspot.my.

Dia yang menggunakan lebihan nasi dan kemudiannya dibiarkan diperam sehingga mengeluarkan hasil tapaian berjaya membuatkan tanamannya berbunga selepas 2 minggu.

Ikuti perkongsiannya.

Nak kongsi pulak lagi satu tips ni, rasanya saya pernah kongsikan dulu tapi mungkin tak berapa jelas. Jadi kepada readers yang email saya tanya tentang enzim pokok tu, saya buatkan soal jawab khas untuk menjawab soalan-soalan kamu ye.

S: Berapa lama nak peram nasi tu baru jadi enzim?
J: Bergantung kepada beras yang kamu guna. Ada sesetengah beras cepat basi tapi ada sesetengah beras boleh tahan lama.

S: Nasi boleh guna apa2 jenis pun ker?
J: Boleh guna apa-apa jenis nasi asalkan nasi putih dan tidak berminyak. Nasi beras merah orang Terengganu buat nasi dagang tu tak boleh la.

S: Ada beza ke?
J: Secara logiknya, beras merah dikukus dengan santan untuk jadikannya nasi dagang. So, dah bukan nasi biasa sebab bercampur dengan bahan yang mempunyai sifat berminyak iaitu santan. Nasi lemak pun tak boleh sebab ada santan walaupun warnanya putih.

S: Bagaimana tekstur nasi tu sebelum boleh jadi enzim?
J: Nasi basi yang telah berubah ke proses penapaian. Teksturnya agak lembik dan mungkin ada air masam yang keluar. Mungkin juga terdapatnya ulat-ulat yang bertindak sebagai agen pengurai.

S: Mesti kena tanam ke nasi basi tu?
J: Letak je kat pangkal pokok tu pun boleh, tapi kalau lalat mai datang buat kenduri kat situ saya tak tanggung.

S: Boleh bagi contoh gambaran tak?
J: Sila tengok gambar kat bawah ye.

Contoh pokok yang berbunga dan berbuah selepas 2 minggu – 6 minggu diberikan enzim.

Ringkasan:

1. Lebihan nasi jangan dibuang, simpan semalaman atau lebih.

2. Esoknya periksa samada nasi telah basi dan kelihatan lembik atau tidak.

3. Jika tidak, biarkan disimpan lagi supaya mengeluarkan enzimnya.

4. Kemudian barulah diletakkan pada tanaman kita.

Selamat mencuba!


1 Bilik, 3 Fungsi Ruang Kerja. Cantik & Kemas, Ibu Anak Dua Ni Kongsikan!

Kalau ikutkan hati alangkah seronoknya kalau dapat diadakan satu ruang bilik menggosok, satu bilik untuk melakukan hobi seperti menjahit dan satu ruang mini pejabat.

Namun dengan ruang rumah yang terhad, mungkin ini membataskan untuk direalisasikan.

Pun begitu berbeza dengan apa yang telah dilakukan  oleh Puan Miera ini. 3 ruangan tersebut telah disatukan dalam bilik yang sama dan berjaya dijaga rapi dan terlihat kemas.

”Ni lah bilik menjahit,ni lah bilik menggosok dan ni lah bilik office husband..
Smua dalam satu bilik..”

Melihat dekorasi ringkas dengan menggabungkan tiga ruang kerja berbeza di dalam bilik yang sama ini cukup mengujakan.

Ayuh kita ikuti perkongsiannya tentang bilik nan satu ini bersama pemiliknya.

Memandangkan bilik kat rumah terhad..satu bilik ni je yg ade..jdi sy satukn smua jdikn satu bilik

Saya ubah suai semua aggaran rm 500++. Sy pilih warna hijau sebab warna hijau tenang..

Sy setiap hari mmg mengemas lah..hari2 bgn pgi mmg sy akan kmas satu rumah..termasuk ruang bilik ni.

Ekstra tip

Untuk bilik sntiasa nmpak kmas..sebab tu sy meletak kn almari sebelah mesin jhit sy..slepas mnjahit mmg sy akan simpan brg dlm almari tu..

Selain tu..tempat letak benang tu sy tempah khas..bgi memudahkn kerja sy..dan nmpak teratur.

Sumber : Miera Azmira via Kelab Kaki Deko


Kulit Tangan Terasa Lembut & Cerah, Barulah Bertambah Yakin Nak Bersalam Raya. Ni Petuanya!

Biasanya kita orang perempuan ini bila hari-hari melakukan kerja-kerja berat untuk mengurus rumah tangga pastinya kulit tangan akan terasa kasar dan terlihat kusam. Bila berjabat tangan dengan orang lain terasa segan juga dibuatnya. Jika tidak mahu terus berperasaan begitu, apa kata amalkan petua ini dari sekarang.

bahan-bahan:

1 tbs soda bikarbonat
1 biji limau nipis
1 genggam asam jawa
Lotion vaseline
Seketul tangan untuk disental

Step 1 :

Step 2 :

Step 3 :

Sedap wehhh bau tangan perap tangan tu 15min tau. Kalau buat dengan kerap cantik cam che ta la tangan ye dak. Papa balik satgi nak hulur tangan kat dia hahahaah.

Psstt.. Abaikan tangan gebu berurat angkat kettlebell hari-hari tu


Usah Risau Jika Anak Tak Boleh Membaca. Perkongsian Ini Sungguh Deep!

Tidak dinafikan, setiap ibu ayah akan risau mengenai pembelajaran anaknya terutama apabila anak usia enam tahun masih tidak tahu lagi membaca dengan lancar. Lebih menakutkan tahun hadapan akan ke sekolah rendah. Memang stres je rasanya.

Namun  pendapat Pengiat Industri Pendidikan Awal Kanak-Kanak, Puan Norazura Ismail ini mampu memberikan kelegaan kepada ibu-ibu di luar sana. Kenapa tu? Ikuti pendapatnya ini.

SETUJUKAH ANDA, anak-anak  yang bakal berumur 7 tahun yang  akan   memasuki  tahun 1 di sekolah rendah perlu dipastIkan telah pandai membaca?

Sebagai seorang pengiat industri pendidikan awal kanak-kanak,  jawapan saya  ialah  sangat tidak bersetuju sama sekali.  Jawapan yang sering tak terjawab di minda saya,  aduhai mengapa perlu menekan  dan memaksa anak-anak di bawah 7 tahun ini belajar beria-ria  dan buat latih tubi membaca seperti anak-anak yang telah bersekolah? Kenapa nak marah pada anak memasuki umur 7 tahun yang belum dapat membaca lagi?

Sebenarnya, kita sebagai pendidik dan ibu bapa belum memahami  anak-anak. Dan paling parah, kita tidak memahami konsep pendidikan awal kanak-kanak.

Suatu ketika dulu, saya pernah membuat kesilapan  dalam merealisasikan pendidikan awal kanak-kanak ini kepada anak-anak berumur 4, 5 dan 6 tahun . Ketika itu saya mengusahakan perniagaan TADIKA saya sendiri. Matlamat akhir saya dan juga bagi memenuhi harapan tinggi ibu bapa ialah di akhir tahun pembelajaran nanti, anak-anak ini mesti sudah  boleh membaca. Maka , saya akan sedaya upaya memastikan matlamat tersebut tercapai. Apa yang saya buat? Antaranya, saya perkenalkan kepada ibu bapa program membaca dengan cepat,  adakan  sesi belajar  ‘one to one’  dengan anak-anak kecil ini ,  adakan kelas tambahan membaca.  Lagi, saya beri latih tubi membaca setiap hari dan hakikatnya saya paksa emosi anak-anak ini  untuk belajar.  Hasilnya, kerana anak-anak ibarat span yang mudah menyerap apa sahaja,  lalu  ramailah anak-anak keluaran TADIKA saya boleh membaca dengan baik . Malah, bukan sekadar bacaan dalam Bahasa Malayasia bahkan bacaan dalam bahasa Inggeris juga.  Itulah yang diimpikan ibu bapa.

Aduh, bangganya saya kerana dapat melahirkan anak-anak yang boleh baca di awal usia. Anak-anak itu terus dilabel sebagai anak yang cerdik dan pintar yang boleh membaca di awal usia sebelum 6 tahun.  Itu yang kebanyakan TADIKA akan cuba capai. TADIKA yang dapat mengeluarkan  anak-anak yang boleh baca, itulah TADIKA yang terbaik pada pandangan dan persepsi ibu bapa. Secara tidak langsung inilah perkara utama yang dapat mempromosi TADIKA supaya ramai lagi ibu bapa yang menghantar anak ke situ.

Tetapi, saya mula perasan, anak-anak yang boleh baca awal usia biasanya adalah anak-anak yang kurang keyakinan diri, penakut, pemalu, pendiam, kategori anak-anak yang tak banyak bermain malah kurang pandai bergaul dan berkomunikasi.  Mereka mempunyai emosi yang kurang sihat dan self esteem yang rendah.  Saya perasan itu semua.

Saya juga perasan , anak-anak yang tak pandai baca pada usia 5@6 tahun adalah anak-anak yang tak boleh duduk diam, aktif dan banyak bermain serta banyak meneroka dan banyak keinginan serta perasaan ingin tahu. Saya mula tertanya mengapa?

Bila saya terjun ke bidang pendidikan awal kanak-kanak yang lebih muda sedari 0 hingga 4 tahun, saya mula sedar akan kesilapan saya. Saya mula belajar mengenai  tahap demi tahap perkembangan kanak-kanak. Saya korek pelbagai potensi awal  yang boleh dibentuk di peringkat  awal usia anak-anak.  Dan apa yang penting saya mula belajar memahami tingkahlaku , kerenah serta sikap semulajadi  kanak-kanak.

Saya teruja untuk mengetahui bahawa antara sikap atau tabiat semulajadi anak-anak ialah BERMAIN. Kerja hakiki anak-anak  di bawah umur 7 tahun ialah BERMAIN dan bukannya belajar.

Selama ini persepsi saya dan juga kebanyakan ibu bapa di luar sana terhadap pendidikan awal kanak-kanak andalah salah. Pendidikan awal bukan bermaksud  memberi pelajaran formal seperti membaca kepada anak-anak. Pendidikan awal bermakna mengenalpasti tahap perkembangan  dan memberi galakan untuk anak mencapai tahap perkembangan yang tertentu. Pendidikan awal juga bermakna mengenalpasti  potensi diri anak  dan membantu  mengilap potensi tersebut.

Justeru itu,  saya dan anda sebagai  pendidik  maupun ibu bapa perlu tahu dan faham akan setiap aspek  tahap perkembangan kanak-kanak supaya  kita dapat beri galakan ,sokongan dan dorongan untuk anak.

Apakah aspek perkembangan awal kanak-kanak?

Perkembangan sosiemosi – bentuk emosi yang positif pada anak seperti yakin diri, berani

Perkembangan  bahasa – galak anak menggunakan bahasa yang betul dan bijak berkomunikasi

Perkembangan kognitif – galak anak berfikir , menggunakan deria untuk meneroka dan belajar pelbagai dari alam dan persekitaran.

Perkembangan kerohanian- terapkan nilai moral, akhlak dan ketuhanan

Perkembangan fizikal – galak anak tingkatkan moto halus dan moto kasar

Perkembangan  kreativiti dan estetika – galak anak supaya kreatif dan mempunyai imiginasi pelbagai

Malah mengikut kurikulum PERMATA yang menjadi panduan perkembangan pembelajaran di TASKA , antara perkembangan lain yang turut perlu dibentuk pada anak  ialah perkembangan sahsiah  – belajar bergaul  dan komunikasi  serta literasi awal.

Bagaimana  pula cara terbaik menggalakkan semua aspek perkembangan ini? Adakah melalui pembelajaran formal seperti di sekolah? Adakah dengan memberi anak-anak kecil ini latih tubi dan pelbagai tugasan atau kerja rumah.

Tahukah anda sebenarnya setiap aspek perkembangan  ini boleh diterapkan kepada anak-anak dengan mudah hanya melalui  bermain sahaja.  Bukankah bermain kerja hakiki anak? Mereka memang bermain tetapi secara tak langsung mereka banyak belajar menyuburkan pelbagai aspek perkembangan tersebut  hanya melalui bermain. Jadi, biarkan anak-anak  bermain.

Anak main blok, mereka berfikir bagaimana susun blok menjadi tinggi

Anak main  pasir, bina istana, mereka cuba merealisasikan imiginasi mereka.

Anak berlari sekeliling rumah@ taman, mereka belajar meneroka persekitaran

Anak main olok-olok dengan kawan sebaya, mereka belajar bersosial dan bergaul serta berkomunikasi dengan bahasa yang betul.

Anak yang suka usik itu ini, mereka mempunyai perasaan ingin tahu yang tinggi.

Anak yang aktif berlari, mereka membina kecergasan diri.

Jad, mengapa perlu dipaksa anak duduk sebelah anda dengan keadan anda marah dan tinggi suara untuk  ajar mereka membaca. Mengapa pula masih ada TADIKA yang menyusun ruang susunatur dalam kelas sama seperti belajar di sekolah? Mengapa  pihak TADIKA perlu stressajar anak-anak membaca dan beri pula kerja rumah yang banyak.

Entah kenapa saya memang tak boleh terima kalau dengar seorang cikgu di TADIKA cuba menakutkan dan menginggatkan ibu bapa supaya memastikan anak-anak boleh baca dengan baik sebelum  masuk tahun 1. Mereka terangkan pada ibu bapa betapa hebatnya persaingan akademik anak-anak  di  tahun 1. Kalau  kebetulan jika  anak 6 tahun  itu tak boleh baca, cikgu cadangkan pula  ibu bapa hantar anak ke kelas tambahan.  Bagi saya, memadai sajalah kalau anak yang tak boleh baca itu telah kenal huruf dan boleh menyebut dua sukukata. Mereka bukan tak pandai , mereka cuma belum bersedia. Percayalah.

Ini cerita anak saya yang berumur 6 tahun.  Saya hanya hantar dia ke TADIKA sebaik umurnya 6 tahun. Baru ni, saya baca ‘whatapp group’ dari guru TADIKA nya. Cikgu post  jadual peperiksaan akhir tahun dan pesan ibu bapa pantau anak-anak belajar di rumah.

Kalau ibu bapa lain, mungkin akan rasa cikgu TADIKA sangat prihatin .Aduhai kesian anak-anak, tahun-tahun di mana  kerja hakiki mereka sepatutnya bermain tetapi mereka perlu pula duduk menelaah seperti kakak abang yang akan menghadapi peperiksaan di sekolah.

Sekali lagi, ingin saya ingatkan, hakikatnya anak-anak memang perlu bermain. Hakikatnya anak-anak ini  tidak perlu dipaksa untuk belajar. Percaya tak bahawa apa yang perlu diterapkan terlebih dahulu ialah ilmu mengenai kehidupan disamping membentuk anak dalam setiap aspek perkembangan  yang telah saya nyatakan tadi.  Keinginan untuk belajar akan datang sendiri bila anak telah bersedia menerima pembelajaran formal. Masanya pasti akan muncul juga. Yang pasti setiap anak adalah berbeza pencapaiannya.

Teringat saya  pernah terbaca bahawa pendidikan awal anak di Jepun bermula dengan mendidik akhlak. Pendidikan berteraskan peperiksaan bermula hanya bila anak berumur 10 tahun sahaja.

Berbeza dengan sistem pendidikan  kita yang telah  diwarisi begini, bila  nak masuk  tahun 1 sebolehnya anak mesti dah boleh  membaca dengan baik. Cikgu di tahun 1 suka kalau anak-anak sudah boleh membaca.  Lalu kasihan anak-anak yang dikelompokkan dalam kumpulan belum boleh membaca.  Seawal usia 7 tahun anak-anak telah mula dinilai tahap pencapaian akademiknya. Bukahkah sebenarnya dalam silibus pembelajaran tahun 1 anak-anak perlu diajar semua huruf dan gabungan sukukata hingga boleh baca. Akan tetapi,  anak-anak ini pula dikategori sebagai anak-anak yang ketinggalan.

Lain orang mungkin lain pandangan. Mungkin ada ibu bapa tidak setuju dengan pandangan saya bahawa  anak tidak perlu dipaksa untuk belajar membaca.

Tapi saya membuktikan salah seorang anak saya  yang tidak boleh  membaca di awal usia dan yang kurang penonjolan akademik  ketika di sekolah rendah ( kini dia berusia 19 tahun),  dia merupakan pelajar terbaik SPM di sekolahnya,. Bakal menduduki STPM tahun ini dan dia akan membuktikan dia  bakal  pelajar terbaik STPM di sekolahnya juga.  Satu ketika dulu, ketika di sekolah  rendah dia tidak  pernah dapat nombor 1 dalam kelasnya.

Apa yang penting, biarlah anak-anak  kecil yang di bawah 7 tahun ini belajar kerana minat dan kesediaan  mereka. Tugas kita beri dorongan dan galakan bukan paksaan.  Apa yang penting,  kejayaan anak-anak bukanlah hanya diukur dari kejayaan akademik sahaja. Lihatlah kejayaan anak pelbagai aspek. Setiap anak mempunyai potensi diri yang berbeza.  Apa sahaja potensi yang berjaya digilap dan diserlahkan oleh anak,  itulah kejayaan buat anak-anak. Jangan lupa juga  doa kita sebagai pendidik dan juga ibu bapa.

CHILDREN ARE NATURAL LEARNERS.

CURIOSITY IS THE ENGINE TO ACHIEVEMENTS

Norazura Childcare Practitioner

Sumber: pnnorazuraismail.blogspot.my


Wanita Ini Kongsi 10 Kaedah Rancang Kewangan, Jiwa Kena Kental Baru Boleh Jadi Golongan T20!

Ilmu kewangan tidak semua antara kita mengetahuinya dengan sempurna. Akibatnya ada yang lolos untuk menyimpan setiap bulan akibat pelbagai komitmen.

Sikap sebegini jika tidak diubah segera akan menyebabkan anda tidak mempunyai tabugan buat keluarga. Paling takut, bila tiada tabung kecemasan.

JIWA PERLU KUAT

Sebagai wanita yang bersama dengan suami sejak zaman sifar di poket, akak kongsikan bagaimana dari golongan miskin bandar berpeluang berada di dalam golongan high side T20 bila tiba masa.

1) matlamat perlu jelas. Seiring dengan mindset. Suami dan isteri perlu sama-sama buat keputusan, tak nak terus kekal jadi miskin bandar. Keputusan ini mesti dibuat!

2) satu cabang pendapatan tak cukup. Sebagai marhaen kena terima hakikat, kita miskin. Maka, kita kena kerja lebih kuat pada masa berpeluang di usia muda. Pastikan ada minima dual income.

3) mulakan dengan simpanan dan membina tabungan. Menabung dan menabung. Asingkan simpanan 50% wang tunai dan 50% emas. Pastikan pendapatan darab minima 6 bulan wajib ada.

4) sasarkan maksimum guna 50% hingga 70% sahaja pendapatan setiap bulan. Hidup di bawah kemampuan supaya dapat berikan diri “buffer” andai berlaku musibah gaji dipotong, pendapatan terjejas dan sebagainya.

5) rendah diri. Miskin tak pe, jangan miskin bercampur sombong dan ada denial syndrome. Terima teguran, berlapang dada dan pastikan ada minimum 5 rakan yang lebih berilmu dan lebih kaya daripada kita.

6) sedekah dan zakat. Jangan tunggu kaya baru nak bayar zakat. Sumbangkan zakat sehingga kaya. Bukannya banyak, 2.5% sahaja. Ianya pembersih harta.

7) wujudkan sessi brainstorming bersama pasangan minima 2x sebulan. Masa terbaik adalah pada tengah bulan dan hujung bulan. Sentiasa semak status kewangan keluarga.

8. Elak jadi penjamin pinjaman sesiapa. Orang sekeliling di awalnya tak akan faham jihad anda. Mereka akan asingkan diri, cakap anda berkira segala perkara. Anda akan disisihkan. Abaikan saja.

9) pastikan rancang bilangan anak. Jangan anak lahir baru nak fikir. Plan ahead. Setiap anak ada rezeki tetapi melalui usaha ibu bapa. Duit tak datang bergolek dan emas tak turun dari langit.

10) JIWA PERLU KUAT. Konsisten. Ulang proses jihad kewangan secara konsisten. Jangan biarkan semangat mudah mati. Hidup memang keras. Kita perlu berjuang. Sikit-sikit nak sentap baik jadi puding jagung je. apeni?

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Cuti Sebulan Jaga & Teman U Berpantang.” Aidil Luah Rasa Syukur Fasha Sandha Selamat Melahirkan Bayi Perempuan!

Semalam Aidil Aziz memuat naik sekeping gambar isterinya yang juga pelakon terkenal, Fasha Sandha dimasukkan ke wad bersalin.

Hari ini, dia berkongsi berita gembira apabila isteri kesayangannya itu selamat melahirkan seorang bayi perempuan.

Berita gembira tersebut dikongsikan menerusi laman instagramnya sebentar tadi berserta sekeping gambar bayi comel mereka.

Fasha dan Aidil mendirikan rumah tangga pada 30 November tahun lalu. Ia perkahwinan pertama buat Aidil dan kedua untuk Fasha.

Bintang Anak Halal itu pernah berkahwin dengan ahli perniagaan, Rizal Ashram Ramli, pada 27 April 2012 dan bercerai pada 20 Januari 2016. Hasil perkahwinan, mereka dikurniakan dua anak, Putra Rayfal Ramli, dan Putri Raysha Jemaima.


Latih Anak Berdikari, Ini Tip Mudah Untuk Ibu Bapa Parktis.  Yang Penting Kena Mulakan Dari Awal Ye.

Memanjakan anak itu perkara biasa, nak nak lagi bagi mereka yang baru bergelar ibu bapa. Namun berpada-pada jangan sampai anak tidak boleh ditegur pula nanti.

Justeru, penting untuk setiap ibu bapa mendidik dan melatih anak-anak supaya mereka memahami semua perkara termasuklah belajar untuk berdikari.

Jangan abaikan pentingnya tahap perkembangan ini. Berikut tip yang harus ibu bapa lakukan untuk melatih anak agar berdikari:

Ajarkan aktiviti rutin sehari-hari

Lakukan aktiviti seperti makan, mandi, tidur, dan bermain dalam urutan yang sama setiap hari. Ini akan membantu anak untuk menjangka sesuatu aktiviti itu setelah dilakukannya. Kemampuan anak untuk meletakkan jangkaan akan membangun rasa percaya dirinya sebagai modal utama untuk membangunnya berdikari.

Ciptakan rutin yang normal

Bersikaplah fleksibel

Tidak perlu bersikap kaku kerana keperluan anak berbeza pada setiap hari. Ada kalanya dia memerlukan tidur dua kali sehari tapi ada kalanya hanya satu kali bila jumlah waktu tidurnya sudah dipenuhi. Anda tidak perlu memaksanya mematuhi jadual tidur.

Anda dapat mengganti waktu tidur yang tidak digunakannya dengan bermain. Paling penting aktivitinya dilakukan pada urutan yang boleh dijangkakannya. Anda juga tidak perlu memarahinya jika dia belum mampu mematuhinya sesuai dengan keinginan anda. Nilai perkembangan kemajuan dalam melakukan rutin. Jangan lupa memberikannya pujian apabila dia dapat melakukan rutin tanpa paksaan.

Melatih anak menyiapkan kelengkapan

Sebelum mandi, minta anak membantu mengambil tualanya sendiri. Setelah selesai mandi, minta dia memilih baju yang akan dipakainya. Kegiatan seperti ini akan membuat anak merasa menjadi sebahagian dari seluruh aktiviti rutin dalam kehidupan sehari-hari hingga dia dewasa kelak.

Membuat alat bantu untuk mengingatkan

Buat jadual dalam bentuk poster bergambar. Bantu dia membaca gambar. Misalnya untuk menunjukkan waktu pagi, siang dan malam, gunakan gambar bulan dan matahari yang berbeza-beza. Bagi menunjukkan kegiatannya, gunakan gambar. Misalnya berus gigi untuk menggosok gigi, pinggan untuk makan dan sebagainya.


Baru 5 Tahun Kahwin Tapi Dah Tidur Berasingan,  Awas! Cegah Sebelum Parah!

Tidur bersama merupakan kunci keintiman hubungan suami isteri. Di sinilah juga kebahagiaan terbina. Tanpa waktu malam hari, hubungan pastinya jadi sangat hambar.

Jika pasangan muda yang baru berkahwin 5 tahun pertaman, memilih untuk tidur berasingan seharusnya carilah jalan penyelesaian secepat mungkin.

Kena buka minda dan cari punca secepat mungkin mengapa hal ini terjadi. Baik suami atau isteri, jangan sesekali ego. Sama-sama perbaiki diri.

Undang dosa
Ketahuilah bahawa menjaga hubungan dalam hubungan suami isteri diberi ganjaran pahala dan mengabaikannya juga boleh mengundang dosa. Jadi tidak salah rasanya jika anda berusaha lebih sedikit dan usah pandang ringan akan masalah ini. Berusaha untuk menambah ibadat dalam kehidupan kita.

Kenal Pasti Punca
Perkara terdahulu yang seharusnya ada berikan perhatian adalah mengenal pasti punca mengapa suami lebih selesa untuk tidur berasingan dan anda sendiri merasa selesa untuk berada jauh daripadanya setiap hari.

Jika suami lebih selesa menonton tv hingga ke malam, tegurlah dia dan ajaklah dia bersama anda di dalam bilik. Jika perlu, anda sendiri yang menemaninya menonton.

Berbincang Secara Terbuka
Ajaklah suami berterus terang mengenai masalah ini. Mungkin juga ada ketidakpuasan hati baik anda mahupun suami yang mengganggu masa untuk tidur bersama-sama.

Faktor Kerja
Ramai menjadikan alasan faktor kerja dan syif suami dan isteri yang tidak sama setiap hari sebagai alasan terbesar untuk tidur berasingan.

Cubalah ambil cuti anda sesekali dan beradalah di rumah bersamanya seketika di siang hari bagi menyemarakkan kembali hubungan anda. Berusahalah untuk mengubahnya menjadi lebih baik, seperti orang lain.

Guna Taktik Sesuai
Sesekali gunakan taktik yang bersesuaian misalnya merajuk ntuk mengusik hati si suami untuk lebih prihatin dengan anda. Namun jika cara ini tidak berkesan, cubalah cara lain yang mampu mengusik jiwanya untuk tidur di samping anda. Mungkin merangsangnya menjadi lebih drastik adalah jalan sesuai. Selidik kemahuannya.

Perbaiki Masalah Seksual
Mungkin juga suami mula menjauhi anda kerana kedinginan seks mahupun kemahuannya gagal dipatuhi anda. Siapa tahu bukan? Berbincang adalah jalannya. Namun jika seks menjadi puncanya, sebagai isteri anda seharusnya memulakan langkah agresif untuk mengubah diri anda sendiri. Ingatkan bahawa ianya satu ibadat!

Jumpa Kaunselor
Jika segala usaha menemui jalan buntu, tidak salah untuk anda dan pasangan mendapatkan bantuan daripada kaunselor untuk memulihkan masalah ini. Jangan pandang ringan kerana ia akan membinasakan rumah tangga anda untuk tempoh yang lama.